open-index/open-wikipedia-markdown huggingface dataset:
ପରମେଥ୍ରିନ

**ପରମେଥ୍ରିନ** (ଇଂରାଜୀ ଭାଷାରେ **Permethrin**, ବିକ୍ରୟ ନାମ **ନିକ୍ସ**/**Nix**) ଏକ ଔଷଧ ଓ କୀଟମାରୀ (insecticide) ଔଷଧ ଭାବରେ ଏହା କାଛୁ (scabies) ଓ ଉକୁଣୀ (lice) ମାରିବାକୁ ବ୍ୟବ‌ହାର କରାଯାଏ । କ୍ରିମ ବା ମଲମ ଆକାରରେ ଏହା ଚର୍ମରେ ଲଗାଯାଏ । କୀଟମାରୀ ଭାବରେ ଏହାକୁ ଲୁଗାରେ ଓ ମଶାରୀରେ (mosquito nets) ସ୍ପ୍ରେ କଲେ କୀଟ ତାହା ସଂସ୍ପର୍ଶରେ ଆସିଲେ ମରିଯାଆନ୍ତି । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଗ୍ରାମର ହୋଲସେଲ ମୂଲ୍ୟ ୦.୦୨ରୁ ୦.୦୬ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଚିକିତ୍ସା କୋର୍ଷର ମୂଲ୍ୟ ୨୫ରୁ ୫୦ ଆମେରିକୀୟ ଡଲାର ଓ ଏହା ବିନା ପ୍ରେସକ୍ରିପସନରେ ମିଳେ ।

## ଆଧାର 
ଶ୍ରେଣୀ:ଔଷଧ
କ୍ରୀତି ସନନ

**‌କ୍ରୀତି ସନନ‌** (ଜନ୍ମ: ୨୭ ଜୁଲାଇ ୧୯୯୦) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ ଏବଂ ତେଲୁଗୁ ଚଳଚ୍ଚିତ୍ରରେ ଅଭିନୟ କରନ୍ତି । କ୍ରୀତି ମଡେଲିଂ ଆରମ୍ଭ କରିବା ପରେ ସୁକୁମାରଙ୍କର ଚଳଚ୍ଚିତ୍ର ‌୧: ନେନୁ ଓକ୍କାଡ଼ିନେ‌ରେ ମହେଶ ବାବୁଙ୍କ ସ‌ହ ପ୍ରଥମ ଚଳଚ୍ଚିତ୍ରରେ ଅଭିନୟ କରିଥିଲେ । ତେଲୁଗୁ ଚଳଚ୍ଚିତ୍ରରେ ଅଭିନୟ ଆରମ୍ଭ କରିବା ପରେ କ୍ରୀତି ହିନ୍ଦୀ କଥାଚିତ୍ର ‌ହିରୋପନ୍ଥୀ‌ରେ ନାୟକ ଟାଇଗର ଶ୍ରଫଙ୍କ ସ‌ହ ଅଭିନୟ ଆରମ୍ଭ କରିଥିଲେ । କ୍ରୀତି ତାଙ୍କର ପ୍ରଥମ ଚଳଚ୍ଚିତ୍ରର ଅଭିନୟ ପାଇଁ ଫିଲ୍ମ‌ଫେୟାରର ଶ୍ରେଷ୍ଠ ନବାଗତା ନାୟିକା ସମ୍ମାନ ପାଇଥିଲେ । ଏହା ପରେ କ୍ରୀତି କିଛି ତେଲୁଗୁ ଏବଂ ‌ଦିଲ୍‌ୱାଲେ‌ ଭଳି ହିନ୍ଦୀ ଚଳଚ୍ଚିତ୍ରରେ ଅଭିନୟ କରିଛନ୍ତି ।

## ପ୍ରାରମ୍ଭିକ ଜୀବନ
କ୍ରୀତି ୨୭ ଜୁଲାଇ ୧୯୯୦ରେ ଦୀଲ୍ଲିରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ରାହୁଲ ସନନ ଜଣେ ଚାଟାର୍ଡ଼ ଆକାଉଣ୍ଟାଣ୍ଟ ଏବଂ ମାତା ଜଣେ ଗୀତା ସନନ ଦିଲ୍ଲୀ ବିଶ୍ୱବିଦ୍ୟାଳୟର ଜଣେ ଅଧ୍ୟାପିକା ।

## ଅଭିନୟ ଜୀବନ
କ୍ରୀତି ୨୦୧୪ରେ ସୁକୁମାରଙ୍କର ତେଲୁଗୁ କଥାଚିତ୍ର ‌୧: ନେନୁ ଓକ୍କାଡ଼୍‌ନି‌ରେ ମହେଶ ବାବୁଙ୍କ ସ‌ହ ଅଭିନୟ ଆରମ୍ଭ କରିଥିଲେ । ଏହା ପରେ ସେ ନାୟକ ଟାଇଗର ଶ୍ରଫଙ୍କ ସ‌ହ ହିନ୍ଦୀ କଥାଚିତ୍ର ‌ହିରୋପନ୍ଥୀ‌ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ କ୍ରୀତିଙ୍କର ଅଭିନୟ ପାଇଁ ତାକୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା । 

ଏହା ପରେ କ୍ରୀତି ତେଲୁଗୁ ଚଳଚ୍ଚିତ୍ର ‌ଦୋହଚାୟ‌ରେ ଅଭିନେତା ନାଗା ଚୈତନ୍ୟ ଅକ୍କିନେନିଙ୍କ ସ‌ହ ଅଭିନୟ କରିଥିଲେ । ତା' ପରେ ସେ ରୋହିତ ଶେଟ୍ଟିଙ୍କ ହିନ୍ଦୀ ଚଳଚ୍ଚିତ୍ର ‌ଦିଲ୍‌ୱାଲେ‌ରେ ମଧ୍ୟ ଅଭିନୟ କରିଥିଲେ । କ୍ରୀତି ଚଳଚ୍ଚିତ୍ର ସ‌ହ କଛି ଆଲ୍‌ବମ୍‌ରେ ମଧ୍ୟ ଅଭିନୟ କରିଛନ୍ତି ।

## ଅଭିନୀତ କଥାଚିତ୍ର
* ୨୦୧୪: ୧- ନେନୁ ଓକ୍କାର୍ଡ଼ନି (ତେଲୁଗୁ)
* ୨୦୧୪: ହିରୋପନ୍ଥୀ (ହିନ୍ଦୀ)
* ୨୦୧୫: ଦୋହଚାୟ (ତେଲୁଗୁ)
* ୨୦୧୫: ଦିଲ୍‌ୱାଲେ (ହିନ୍ଦୀ)
* ୨୦୧୭: ରାବ୍‌ତା (ହିନ୍ଦୀ)
* ୨୦୧୭: ବରେଲି କି ବର୍ଫି (ହିନ୍ଦୀ)

## ଆଧାର
## ଆଧିକ ତ‌ଥ୍ୟ
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଆଇସୋନିଆଜିଡ/ରିଫାମ୍ପିସିନ

**ଆଇସୋନିଆଜିଡ/ରିଫାମ୍ପିସିନ** (ଇଂରାଜୀ ଭାଷାରେ **Isoniazid/rifampicin** ବା **isoniazid/rifampin**) ଏକ ଔଷଧ ଯାହା ଯକ୍ଷ୍ମା ରୋଗର ଚିକିତ୍ସାରେ ବ୍ୟବ‌ହୃତ ହୁଏ । ଏହା ଏକ ସ୍ଥିରୀକୃତ ମାତ୍ରାର ମିଶ୍ରିତ ଔଷଧ  ଯେଉଁଥିରେ ଆଇସୋନିଆଜିଡ ଓ ରିଫାମ୍ପିସିନ/ରିଫାମ୍ପିନ ଥାଏ । ଏହା ଅନ୍ୟାନ୍ୟ ଯକ୍ଷ୍ମାରୋଧୀ ଔଷଧମାନଙ୍କ (antituberculosis medication) ସ‌ହିତ ଦିଆଯାଏ । ଏହା ପାଟିରେ ଦିଆଯାଏ ।

ଆଇସୋନିଆଜିଡ/ରିଫାମ୍ପିସିନର ଉପାଦାନମାନଙ୍କର ଗୁଣ ଅନୁସାରେ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ପିଲାମାନଙ୍କୁ ଏହି ଔଷଧ ଦେବାକୁ ସୁପାରିସ କରାଯାଏନାହିଁ ।

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସ ଡୋଜର କ୍ରୟ ମୂଲ୍ୟ ୫.୧୦  ଆମେରିକୀୟ ଡଲାର । ଇଂଲାଣ୍ଡରେ ଏହାର ଏକ ମାସ ଔଷଧ ଖର୍ଚ୍ଚ ପ୍ରାୟ ୨୮.୧୧ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଇଥାମ୍ବୁଟଲ/ଆଇସୋନିଆଜିଡ/ରିଫାମ୍ପିସିନ

ଇଥାମ୍ବୁଟଲ/ଆଇସୋନିଆଜିଡ/ରିଫାମ୍ପିସିନ (ଇଂରାଜୀ ଭାଷାରେ **Ethambutol/isoniazid/rifampicin**, ଅନ୍ୟ ନାମ **ethambutol/isoniazid/rifampin**) ଏକ ମିଶ୍ରିତ ଔଷଧ ଯାହା ଯକ୍ଷ୍ମା ରୋଗ ଚିକିତ୍ସାରେ ଦିଆଯାଏ ।  ଏଥିରେ ସ୍ଥିରୀକୃତ ମାତ୍ରାର ଇଥାମ୍ବୁଟଲ, ଆଇସୋନିଆଜିଡ ଓ ରିଫାମ୍ପିସିନ ଥାଏ । ଏହା ଏକ‌କ ଭାବରେ ବା ଅନ୍ୟ ଯକ୍ଷ୍ମାରୋଧୀ ଔଷଧମାନଙ୍କ (antituberculosis medication) ସ‌ହିତ ମିଶେଇ ଦିଆଯାଏ । ଏହାକୁ ପାଟିରେ ଦିଆଯାଏ ।  ଏହାର ଉପାଦାନମାନଙ୍କ ପାର୍ଶ୍ୱ ପ୍ରତିକ୍ରିୟା ହୋଇପାରେ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୧୬.୧୩  ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ତବୁ

**ତବସୁମ୍ ଫାତିମା ହାସିମ୍‌** (ଜନ୍ମ: ୪ ନଭେମ୍ବର ୧୯୭୧), ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯେ କଥାଚିତ୍ର ଜଗତରେ ‌ତବୁ‌ ନାମରେ ପରିଚିତ । ତବୁ ମୁଖ୍ୟତଃ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ହିନ୍ଦୀ କଥାଚିତ୍ର ବ୍ୟତୀତ ଇଂରାଜୀ, ତେଲୁଗୁ, ତାମିଲ, ମାଲାୟଲମ୍, ମରାଠି ଏବଂ ବଙ୍ଗାଳୀ ଚଳଚ୍ଚିତ୍ରରେ ଅଭିନୟ କରନ୍ତି । ତବୁ ଦୁଇଥର ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ଏଥି ସ‌ହ ସେ ୬ଥର ଫିଲ୍ମ‌ଫେୟାର ପୁରସ୍କାର ପାଇଛନ୍ତି ଯେଉଁଥିରେ ୪ଟି କ୍ରିଟିକ୍ସଙ୍କ ପସନ୍ଦର ଶ୍ରେଷ୍ଠ ଅଭିନେତ୍ରୀ ସମ୍ମାନ ପାଇଛନ୍ତି । ୨୦୧୧ରେ ତବୁଙ୍କୁ ଭାରତ ସରକାରଙ୍କ ତରଫରୁ ପଦ୍ମଶ୍ରୀ ସମ୍ମାନ ପ୍ରଦାନ କରାଯାଇଥିଲା ।

ତବୁ ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ତବୁ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ତବୁଙ୍କର ଜନ୍ମପରେ ତାଙ୍କର ପିତାମାତାଙ୍କର ବିବାହ ବିଚ୍ଛେଦ ଘଟିଥିଲା । ତାଙ୍କର ମାଆ ଜଣେ ବିଦ୍ୟାଳୟ ଶିକ୍ଷକ ଥିଲେ । ତବୁ ସେଣ୍ଟ ଅନ୍ନା ହାଇସ୍କୁଲରେ ବିଦ୍ୟାଳୟ ଶିକ୍ଷା ଶେଷ କରିବା ପରେ ମୁମ୍ବାଇର ସେଣ୍ଟ ଜାଭିଅର୍ କଲେଜରେ ପାଠ ପଢ଼ିବାକୁ ୧୯୮୩ରେ ଯାଇଥିଲେ ।

## ଅଭିନୟ ଜୀବନ
୧୯୮୦ରେ ତବୁ ‌ବଜାର୍‌ ଚଳଚ୍ଚିତ୍ରରେ ଏକ ଛୋଟ ଭୂମିକାରେ ଅଭିନୟ କରିଥିଲେ ଏବଂ ଏହା ପରେ ୧୯୮୫ରେ ୧୪ ବର୍ଷ ବୟସରେ ‌ହମ୍ ନୌଜବାନ୍‌ ଚଳଚ୍ଚିତ୍ରରେ ଦେବ ଆନନ୍ଦଙ୍କ ଝିଅ ଭାବରେ ସେ ଅଭିନୟ କରିଥିଲେ । ନାୟିକା ଭାବରେ ତବୁ ତେଲୁଗୁ ଚଳଚ୍ଚିତ୍ର ‌କୁଲି ନଂ ୧‌ରେ ଭେଙ୍କଟେଶ ଦଗୁପତିଙ୍କ ସ‌ହ ଅଭିନୟ କରିଥିଲେ । ଏହା ପରେ ତବୁ ହିନ୍ଦୀ, ଇଂରାଜୀ, ତାମିଲ, ମାଲାୟଲମ୍, ମରାଠୀ, ବଙ୍ଗଳା ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । 

ତବୁ ଅଭିନୟ କରିଥିବା କିଛି ହିନ୍ଦୀ ଚଳଚ୍ଚିତ୍ର ହେଲା: ‌ହୁ ତୁ ତୁ‌, ‌ମାଚିସ୍‌, ‌ବିରାସତ୍‌, ‌ଚାନ୍ଦିନି ବାର୍‌, ‌ଚିନି କମ୍‌, ‌ହାଇଦର୍‌, ‌ଦୃଶ୍ୟମ୍‌, ‌ଫିତୁର୍‌, ‌ଫନା‌, ‌ବିବି ନଂ-୧‌, ‌ହମ୍ ସାଥ୍ ସାଥ୍ ହେ‌ । ଇଂରାଜୀ ଚଳଚ୍ଚିତ୍ର ‌ଲାଇଫ୍ ଅଫ୍ ପାଇ‌, ‌ଦ ନମସେକ୍‌, ‌ଆଙ୍ଗ ଲି‌ରେ ମଧ୍ୟ ତବୁ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
ତବୁଙ୍କ ଅଭିନୀତ କିଛି ଚଳଚ୍ଚିତ୍ର:
* ୧୯୯୪: ବିଜୟ ପଥ
* ୧୯୯୫: ପ୍ରେମ୍
* ୧୯୯୬: ମାଚିସ୍
* ୧୯୯୬: କଳାପାଣି
* ୧୯୯୬: ନେନେ ପେଲ୍ଲାଦାତା
* ୧୯୯୭: ବିରାସତ୍
* ୧୯୯୯: ହୁ ତୁ ତୁ
* ୨୦୦୦: ଅସ୍ତିତ୍ୱ
* ୨୦୦୧: ଚାନିଦୀ ବାର୍
* ୨୦୦୬: ଫନା
* ୨୦୦୭: ଚିନି କମ୍
* ୨୦୧୪: ହାଇଦର୍
* ୨୦୧୫: ଦୃଶ୍ୟମ୍
* ୨୦୧୬: ଫିତୁର୍

## ଆଧାର
## ଅଧିକ ତ‌ଥ୍ୟ
* 
* 
* 

ଶ୍ରେଣୀ:୧୯୭୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଇଥାମ୍ବୁଟଲ/ଆଇସୋନିଆଜିଡ/ପାଇରାଜିନାମାଇଡ/ରିଫାମ୍ପିସିନ

**ଇଥାମ୍ବୁଟଲ/ଆଇସୋନିଆଜିଡ/ପାଇରାଜିନାମାଇଡ/ରିଫାମ୍ପିସିନ** (ଇଂରାଜୀ ଭାଷାରେ **Ethambutol/ isoniazid/ pyrazinamide/ rifampicin**, ବା **ethambutol/ isoniazid/ pyrazinamide/ rifampin**) ଏକ ମିଶ୍ରିତ ଔଷଧ ଯାହା ଯକ୍ଷ୍ମା ରୋଗ ଚିକିତ୍ସାରେ ଦିଆଯାଏ । ଏଥିରେ ସ୍ଥିରୀକୃତ ମାତ୍ରାର (fixed dose combination) ଇଥାମ୍ବୁଟଲ, ଆଇସୋନିଆଜିଡ, ପାଇରାଜିନାମାଇଡ ଓ ରିଫାମ୍ପିସିନ ଔଷଧମାନଙ୍କର ମିଶ୍ରଣ ଥାଏ ।   ଏହି ଔଷଧ ଏକ‌କ ଭାବରେ ବା ଅନ୍ୟ ଯକ୍ଷ୍ମାରୋଧୀ ଔଷଧମାନଙ୍କ (antituberculosis medication) ସ‌ହିତ ଦିଆଯାଇପାରେ ।  ଏହା ପାଟିରେ ଦିଆଯାଏ । 

ଏଥିରେ ଥିବା ଔଷଧମାନଙ୍କର ପାର୍ଶ୍ୱ ପ୍ରତିକ୍ରିୟା ହୋଇପାରେ । ପିଲାମାନଙ୍କୁ ମଧ୍ୟ ଏହା ଦିଆଯାଏନାହିଁ ।  ଇଂଲଣ୍ଡରେ ଏହି ଔଷଧର ଏକ ମାସର ଡୋଜର ଖର୍ଚ୍ଚ ପ୍ରାୟ ୯୮.୭୫ ପାଉଣ୍ଡ । ଭୋରାକ୍ଟିଭ ଓ ରିମସ୍ଟାର ନାମରେ ଏହା ଇଂଲଣ୍ଡରେ ବିକ୍ରୟ ହୁଏ ।

## ଆଧାର 
ଶ୍ରେଣୀ:ଔଷଧ
ତାପସୀ ପନ୍ନୁ

**‌ତାପସୀ ପନ୍ନୁ‌** (ଜନ୍ମ: ୧ ଅଗଷ୍ଟ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ, ଯିଏକି ଦକ୍ଷିଣ ଭାରତୀୟ ଚଳଚ୍ଚିତ୍ର ସ‌ହ ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ତାପସୀ ଜନେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରୁଥିଲେ । ଏହା ପରେ ଅଭିନୟ ଦୁନିଆରେ ପ୍ରବେଶ କରିବା ପୂର୍ବରୁ ସେ ମଡେଲିଂରେ ଯୋଗ ଦେଇଥିଲେ ଏବଂ କିଛି ବିଜ୍ଞାପନରେ ମଧ୍ୟ ଅଭିନୟ କରିଥିଲେ । ୨୦୦୮ରେ ତାପସୀ ‌ପାଣ୍ଟାଲୁନ୍‌ସ୍ ଫେମିନା ମିସ୍ ଫ୍ରେସ୍ ଫେସ୍‌ ଏବଂ ‌ସାଫି ଫେମିନା ମିସ୍ ବିଉଟିଫୁଲ ସ୍କିନ୍‌ ପୁରସ୍କାର ମଧ୍ୟ ଜିତିଥିଲେ ।

ତାପସୀ ମଡେଲିଂରେ ଯୋଗଦେବାପରେ ୨୦୧୦ରେ ତେଲୁଗୁ ଚଳଚ୍ଚିତ୍ର ‌ଝୁମ୍ମାଣ୍ଡି ନାଦମ୍‌ରେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଏହା ପରେ ସେ ‌ଆଦୁକଲାମ‌, ‌ବାସ୍ତଦୁ ନା ରାଜୁ‌ ଏବଂ ‌ମିଷ୍ଟ ପର୍‌ଫେକ୍ଟ‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ । ତାଙ୍କ ଅଭିନୀତ ତାମିଲ ଚଳଚ୍ଚିତ୍ର ‌ଆଦୁକଲମ‌ ୫୮ତମ ଜାତୀୟ ଚଳଚ୍ଚିତ୍ର ପୁରସ୍କାର ୬ଟି ଜାତୀୟ ପୁରସ୍କାର ପାଇଥିଲା । ତେଲୁଗୁ ଏବଂ ତାମିଲ ଚଳଚ୍ଚିତ୍ର ବ୍ୟତୀତ ତାପସୀ ମାଲାୟଲମ୍ ଚଳଚ୍ଚିତ୍ରରେ ମଧ୍ୟ ଅଭିନୟ କରିଥିଲେ । ହିନ୍ଦୀ କଥାଚିତ୍ର ‌ଚସ୍‌ମେ ବଦୁର୍‌ ଜରିଆରେ ତାପସୀ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସଫଳତମ ହିନ୍ଦୀ କଥାଚିତ୍ର ‌ବେବି‌ ଏବଂ ‌ପିଙ୍କ୍‌ରେ ତାପସୀ ମଧ୍ୟ ଅଭିନୟ କରିଥିଲେ । 

## ପ୍ରାରମ୍ଭିକ ଜୀବନ ଏବଂ ମଡେଲିଂ
ତାପସୀ ୧ ଅଗଷ୍ଟ ୧୯୮୭ରେ ନୂଆଦିଲ୍ଲୀରେ ଏକ ଶିଖ୍ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ଗୋଟିଏ ଭଉଣୀ ଅଛି, ଶାଗୁନ୍ ପନ୍ନୁ, ଯିଏକି ଭବିଷ୍ୟତରେ ଅଭିନୟ ଦୁନିଆରେ ପ୍ରବେଶ କରିବାର ଲକ୍ଷ୍ୟ ରଖିଛନ୍ତି । ତାପସୀ ନୂଆଦିଲ୍ଲୀର ମାତା ଜୟ କୌର ପବ୍ଲିକ ସ୍କୁଲରୁ ବିଦ୍ୟାଳୟ ଶିକ୍ଷା ଶେଷ କରିବା ପରେ କମ୍ପ୍ୟୁଟର ବିଜ୍ଞାନରେ ଗୁରୁ ତେଗ୍ ବାହାଦୁର୍ ଇନିଷ୍ଟିଚିଉଟ୍ ଅଫ୍ ଟେକ୍ନୋଲୋଜିରୁ ପ୍ରଯୁକ୍ତିବିଦ୍ୟାରେ ସ୍ନାତକ ହାସଲ କରିଥିଲେ । ଏହାପରେ ସେ ଜଣେ ସଫ୍ଟଓୟାର ଇଞ୍ଜିନିୟର ଭାବରେ କାର୍ଯ୍ୟ କରିଥିଲେ । ‌ଚେନାଲ ଭି‌ଦ୍ୱାରା ଆୟୋଜିତ କାର୍ଯ୍ୟକ୍ରମରେ ତାପସୀ ମନୋନୀତ ହେବା ପରେ ସମ୍ପୂର୍ଣ୍ଣରୂପେ ମଡେଲିଂରେ ଯୋଗଦେଇଥିଲେ ଏବଂ ଧିରେଧିରେ ଅଭିନୟ ଦୁନିଆରେ ପ୍ରବେଶ କରିଥିଲେ । 

## ଅଭିନୟ ଜୀବନ
ତାପସୀ ୨୦୧୦ରେ ତେଲୁଗୁ ଚଳଚ୍ଚିତ୍ର ‌ଝୁମ୍ମାଣ୍ଡି ନାଦମ୍‌ରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରଟି ମୁକ୍ତିଲାଭ କରିବା ପରେ ପରେ ତାପସୀ ତିନୋଟି ତେଲୁଗୁ ଚଳଚ୍ଚିତ୍ର ପାଇଁ କାର୍ଯ୍ୟ ପାଇଥିଲେ । ଏହାପରେ ସେ ‌ଆଦୁକଲାମ‌, ‌ବାସ୍ତଦୁ ନା ରାଜୁ‌, ‌ମିଷ୍ଟ ପର୍‌ଫେକ୍ଟ‌ ଏବଂ ‌ବୀରା‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ।

ତାପସୀ ୨୦୧୩ରେ ହିନ୍ଦୀ ଚଳଚ୍ଚିତ୍ର ‌ଚସ୍‌ମେ  ବଦୁର୍‌‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହା ପରେ ସଫଳତମ ହିନ୍ଦୀ କଥାଚିତ୍ର ‌ବେବି‌ରେ ଅଭିନେତା ଅକ୍ଷୟ କୁମାରଙ୍କ ଅଭିନୟ କରିଥିଲେ । ବେବି ଚଳଚ୍ଚିତ୍ରର ସଫଳତା ପରେ ତାପସୀ ଅଭିନେତା ଅମିତାଭ ବଚ୍ଚନଙ୍କ ସ‌ହ ‌ପିଙ୍କ୍‌ ଭଳି ସଫଳ ଚଳଚ୍ଚିତ୍ରରେ ଅଭିନୟ କରିଥିଲେ ।

## ଆଭିନୀତ କଥାଚିତ୍ର
* ୨୦୧୦: ଝୁମ୍ମାଣ୍ଡି ନାଦମ୍ (ତେଲୁଗୁ)
* ୨୦୧୧: ଆଦୁକଲାମ (ତାମିଲ)
* ୨୦୧୧: ବାସ୍ତୁଡ଼ୁ ନା ରାଜୁ (ତେଲୁଗୁ)
* ୨୦୧୧: ମିଷ୍ଟର ପର୍‌ଫେକ୍ଟ (ତେଲୁଗୁ)
* ୨୦୧୧: ବୀରା (ତେଲୁଗୁ)
* ୨୦୧୧: ବନ୍ଧନ ବେନ୍ଦ୍ରାନ୍ (ତାମିଲ)
* ୨୦୧୧: ମୋଗୁଡ଼ୁ (ତେଲୁଗୁ)
* ୨୦୧୧: ଡବଲ୍‌ସ୍ (ମାଲାୟଲମ୍)
* ୨୦୧୨: ଦାରୁଭୁ (ତେଲୁଗୁ)
* ୨୦୧୩: ଗୁଣ୍ଡେଲୋ ଗୋଦାରୀ (ତେଲୁଗୁ)
* ୨୦୧୩: ଚସ୍‌ମେ ବଦୁର୍ (ହିନ୍ଦୀ)
* ୨୦୧୩: ସ୍ୟାଡୋ (ତେଲୁଗୁ)
* ୨୦୧୩: ସାହାସମ୍ (ତେଲୁଗୁ)
* ୨୦୧୩: ଆରମ୍ଭମ୍ (ତାମିଲ)
* ୨୦୧୪: କତାଇ ତିରାଇକଥାଇ ବାସନମ୍ ଇୟାକମ୍ (ତାମିଲ)
* ୨୦୧୫: ବେବି (ହିନ୍ଦୀ)
* ୨୦୧୫: କାଞ୍ଚା ୨ (ତାମିଲ)
* ୨୦୧୫: ଭାଇ ରାଜା ଭାଇ (ତାମିଲ)
* ୨୦୧୫: ଡୋଙ୍ଗାତା (ତେଲୁଗୁ)
* ୨୦୧୬: ପିଙ୍କ୍ (ହିନ୍ଦୀ)
* ୨୦୧୭: ରନିଙ୍ଗ୍ ସାଦି (ହିନ୍ଦୀ‌)
* ୨୦୧୭: ଦ ଗାଜି ଆଟାକ୍ (ହିନ୍ଦୀ/ତେଲୁଗୁ)
* ୨୦୧୭: ନାମ୍ ସବାନା (ହିନ୍ଦୀ)
* ୨୦୧୭: ତଡ଼୍‌କା (ହିନ୍ଦୀ)
* ୨୦୧୭: ଜୁଡ଼ୁଆ ୨ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଓଡ଼ିଆ ନାରୀ କବି ମାନଙ୍କ ତାଲିକା

ଓଡ଼ିଆସାହିତ୍ୟରେ ଅନେକ ନାରୀ କବିମାନଙ୍କ ରଚନା ଦେଖାଯାଏ । ଏମାନଙ୍କ ଭିତରୁ ପୁରାତନ ନାରୀକବିମାନଙ୍କ ରଚନାଗୁଡ଼ିକ ବିରଳ ଓ ଅନେକ ଲେଖା ପ୍ରକାଶିତ ମଧ୍ୟ ହୋଇନାହିଁ । ଏଠାରେ ନାରୀକବିମାନଙ୍କ ଏକ ତାଲିକା ଦିଆଯାଇଛି । 

## ଆଧାର 
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ତାଲିକା
ଲାମିଭୁଡିନ/ନେଭିରାପିନ/ସ୍ଟାଭୁଡିନ

**ଲାମିଭୁଡିନ/ନେଭିରାପିନ/ସ୍ଟାଭୁଡିନ** (ଇଂରାଜୀ ଭାଷାରେ **Lamivudine/nevirapine/stavudine** ବା **3TC/NVP/d4T**) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ବ୍ୟବ‌ହାର କରାଯାଏ ।  ଏହା ଏକ ସ୍ଥିରୀକୃତ ମାତ୍ରାର ମିଶ୍ରିତ ଔଷଧ (fixed dose combination) ଯେଉଁଥିରେ ଲାମିଭୁଡିନ, ନେଭିରାପିନ ଓ ସ୍ଟାଭୁଡିନ ଅଛି । ଏହା ଏକ‌କ ଭାବରେ ବା ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ (antiretrovirals) ଔଷଧ ସ‌ହିତ ଦିଆଯାଏ । ଦିନ‌କୁ ଦୁଇଥର ପାଟିରେ ଦିଆଯାଏ ।

ଏହା ଔଷଧ ସାଧାରଣତଃ ଦେହ ସ‌ହନ କରିପାରେ ।

ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ କ୍ରୟ ମୂଲ୍ୟ ପ୍ରାୟ ୯.୫୬ ଆମେରିକୀୟ ଡଲାର । ସନ ୨୦୧୫ ସୁଦ୍ଧା ଏହି ଔଷଧ ଯୁକ୍ତରାଷ୍ଟ୍ର ଆମେରିକାରେ ମିଳୁନାହିଁ ।

## ଆଧାର 
ଶ୍ରେଣୀ:ଔଷଧ
ଲାମିଭୁଡିନ/ନେଭିରାପିନ/ଜିଡୋଭୁଡିନ

**ଲାମିଭୁଡିନ/ନେଭିରାପିନ/ଜିଡୋଭୁଡିନ** (ଇଂରାଜୀ ଭାଷାରେ **Lamivudine/nevirapine/zidovudine** ବା **3TC/NVP/AZT**) ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସାରେ ଦିଆଯାଏ । ଏହା ଏକ ସ୍ଥିରୀକୃତ ମାତ୍ରାର ଆଣ୍ଟିରେଟ୍ରୋଭାଇରାଲ ମିଶ୍ରିତ ଔଷଧ (fixed dose combination) ଯେଉଁଥିରେ ଲାମିଭୁଡିନ, ନେଭିରାପିନ ଓ ଜିଡୋଭୁଡିନ ଥାଏ । ଏହି ଔଷଧ ଏକ‌କ ଭାବରେ ବା ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ (antiretrovirals) ଔଷଧ ସାଥିରେ ଦିଆଯାଏ । ଗର୍ଭାବସ୍ଥାରେ ଏହା ଦିଆଯାଇପାରେ । ଦିନ‌କୁ ଦୁଇ ଥର ପାଟିରେ ଦିଆଯାଏ ।

ଏହି ଔଷଧ ସାଧାରଣତଃ ଉତ୍ତମ ରୂପେ ସ‌ହ୍ୟ କରିହୁଏ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୮.୫୪ରୁ ୧୮.୯୪ ଆମେରିକୀୟ ଡଲାର ଥିଲା ।  ସନ ୨୦୧୬ ସୁଦ୍ଧା  ଯୁକ୍ତରାଷ୍ଟ୍ର ଆମେରିକାରେ ଏହା ଉପଲବ୍‌ଧ ହୋଇନାହିଁ ।

## ଆଧାର
ରିମି ସେନ

**‌ରିମି ସେନ‌** (ଜନ୍ମ: ୨୧ ସେପ୍ଟେମ୍ବର ୧୯୮୧) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ଚଳଚ୍ଚିତ୍ର ପ୍ରଯୋଜିକା, ଯିଏକି ହିନ୍ଦୀ, ତେଲୁଗୁ ଏବଂ ବଙ୍ଗଳା ଚଳଚ୍ଚିତ୍ରରେ ଅଭିନୟ କରନ୍ତି । ୨୦୧୫ରେ ଦୂରଦର୍ଶନରେ ପ୍ରସାରିତ କାର୍ଯ୍ୟକ୍ରମ ‌ବିଗ୍ ବସ୍‌‌ରେ ମଧ୍ୟ ସେ ଭାଗନେଇଥିଲେ ।

## ପ୍ରାରମ୍ଭିକ ଜୀବନ
ରିମି ୨୧ ସେପ୍ଟେମ୍ବର ୧୯୮୧ରେ ପଶ୍ଚିମ ବଙ୍ଗର କଲିକତାଠାରେ ଜନ୍ମଗ୍ରହଣ କରିଥିଲେ । ଜନ୍ମ‌ବେଳେ ତାଙ୍କ ନାମ ଥିଲା ଶୁଭମିତ୍ରା ସେନ ।

## ଅଭିନୀତ ଜୀବନ
ରିମି ଛୋଟବେଳୁ ଜଣେ ଅଭିନେତ୍ରୀ ହେବାର ସ୍ୱପ୍ନ ଦେଖିଥିଲେ । ରିମି ତାଙ୍କ ପାଠ ପଢ଼ା ଶେଷ କରିବା ପରେ ମାଆ'ଙ୍କ ଅନୁମତିରେ ମୁମ୍ବାଇ ଯାଇଥିଲେ । ଅଭିନୟ ପାଇଁ ରିମିଙ୍କୁ ତାଙ୍କ ଜେଜେଙ୍କ ବ୍ୟତୀତ ଆଉ କାହାର ପ୍ରେରଣା ମିଳିନଥିଲା । ରିମି ଅଭିନେତା ଅମିର ଖାଁଙ୍କ ସ‌ହ କୋକା-କୋଲା ବିଜ୍ଞାପନରେ ଅଭିନୟ କରିଥିଲେ । ଏହା ପରେ ତାଙ୍କୁ ତାଙ୍କର ପ୍ରଥମ ଚଳଚ୍ଚିତ୍ର ପାଇଁ ସୁଯୋଗ ମିଳିଥିଲା । ସେ ତାଙ୍କର ପ୍ରଯୋଜନା ସଂସ୍ଥା ପାଇଁ ତାଙ୍କ ନାମ ‌ରିମି‌ରୁ ପୁଣିଥରେ ‌ଶୁଭମିତ୍ରା ସେନ‌କୁ ପରିବର୍ତ୍ତନ କରିଥିଲେ ।

## ଦୂରଦର୍ଶନ
୨୦୧୫ରେ ରିମି ବିଗ୍ ବସ୍-୯ରେ ଜଣେ ପ୍ରତିଯୋଗୀ ଭାବରେ ଭାଗନେଇଥିଲେ ।

## ଅଭନୀତ କଥାଚିତ୍ର
*୨୦୦୦: ପରୋମିତାର ଏକ୍ ଦିନ୍ (ବଙ୍ଗଳା)
* ୨୦୦୧: ଇଦେ ନା ମୋଦାତି ପ୍ରେମ ଲେଖା (ବଙ୍ଗଳା)
* ୨୦୦୨: ନୀ ଥୋଡ଼ୁ କାବାଲି (ତେଲୁଗୁ)
* ୨୦୦୩: ହଙ୍ଗାମା (ହିନ୍ଦୀ)
* ୨୦୦୩: ବଘବନ୍ (ହିନ୍ଦୀ)
* ୨୦୦୪: ସଜନୀ (ବଙ୍ଗଳା)
* ୨୦୦୪: ଧୁମ୍ (ହିନ୍ଦୀ)
* ୨୦୦୪: ସ୍ୱପ୍ନେର୍ (ବଙ୍ଗଳା)
* ୨୦୦୫: ଅନ୍ଦାରିୱାଡ଼ୁ (ତେଲୁଗୁ)
* ୨୦୦୫: ଗରମ ମସଲା (ହିନ୍ଦୀ)
* ୨୦୦୫: କିଉଁ କି (ହିନ୍ଦୀ)
* ୨୦୦୫: ଦିୱାନା ହୁଏ ପାଗଲ୍ (ହିନ୍ଦୀ)
* ୨୦୦୬: ଫିର୍ ହେରା ଫେରି (ହିନ୍ଦୀ)
* ୨୦୦୬: ଗୋଲ୍‌ମାଲ୍: ଫନ୍ ଅନ୍‌ଲିମିଟେଡ୍ (ହିନ୍ଦୀ)
* ୨୦୦୬: ଧୁମ୍-୨ (ହିନ୍ଦୀ)
* ୨୦୦୭: ହ୍ୟାଟ୍ରିକ୍ କାଶ୍ମିରା (ହିନ୍ଦୀ)
* ୨୦୦୭: ଜନି ଗଦ୍ଦାର (ହିନ୍ଦୀ)
* ୨୦୦୮: ଦେ ତାଲି (ହିନ୍ଦୀ)
* ୨୦୦୯: ସଙ୍କଟ ସିଟି (ହିନ୍ଦୀ)
* ୨୦୦୯: ହର୍ଣ୍ଣ ଓକେ ପ୍ଲିଜ୍ (ହିନ୍ଦୀ)
* ୨୦୧୧: ଥ୍ୟାଙ୍କ୍ ୟୁ (ହିନ୍ଦୀ)
* ୨୦୧୧: ସାଗିଦ୍ (ହିନ୍ଦୀ)
* ୨୦୧୬: ବୁଦ୍ଧିଆ ସିଂ- ବର୍ନ ଟୁ ରନ୍ (ପ୍ରଯୋଜିକା)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତ୍ରୀ
ସଂଘମିତ୍ରା ମହାନ୍ତି

**ସଂଘମିତ୍ରା ମହାନ୍ତି** (୧ ଅପ୍ରେଲ ୧୯୫୩ – ୨ ଜୁଲାଇ ୨୦୨୧) ଜଣେ କମ୍ପ୍ୟୁଟର ବିଜ୍ଞାନ ଅଧ୍ୟାପିକା ଓ ବିଶ୍ୱବିଦ୍ୟାଳୟ କୁଳପତି ଥିଲେ । ପଦାର୍ଥ ବିଜ୍ଞାନରେ ଏମ୍ ଏସ୍ ସି ଏବଂ ପି ଏଚ ଡି ଯୋଗ୍ୟତା ହାସଲ କଲାପରେ, ସେ ଉତ୍କଳ ବିଶ୍ୱବିଦ୍ୟାଳୟର କମ୍ପ୍ୟୁଟର ବିଜ୍ଞାନ ବିଭାଗରେ ଅଧ୍ୟାପିକା, ପ୍ରଧ୍ୟାପିକା ଏବଂ ପ୍ରାଚାର୍ଯ୍ୟା ଭାବେ ୧୯୮୬ରୁ ୨୦୧୧ ପର୍ଯ୍ୟନ୍ତ କାର୍ଯ୍ୟ କରିଛନ୍ତି । ସେ ଆର୍ଟିଫିସିଆଲ ଇଣ୍ଟେଲିଜେନ୍ସ, Speech Processing, Image Processing, ନ୍ୟାଚୁରାଲ ଲାଙ୍ଗୁଏଜ ପ୍ରୋସେସିଂ, Fractal Geometry, Weather Prediction ଏବଂ High Energy Physicsରେ ଗବେଷଣା କରିଛନ୍ତି । ସେ ଭାରତୀୟ ଭାଷା ବିଜ୍ଞାନରେ ଗବେଷଣା କରି ୧୩ଟି ପେଟେଣ୍ଟ ଲାଭ କରିଛନ୍ତି । ତାଙ୍କର ୧୩୨ଟିରୁ ଅଧିକ ଗବେଷଣାତ୍ମକ ସନ୍ଦର୍ଭ ପ୍ରକାଶିତ ହୋଇଛି ।
ତାଙ୍କ ତତ୍ତ୍ୱାବଧାନରେ ୭୦ରୁ ଉର୍ଦ୍ଧ୍ୱ ଛାତ୍ର ଛାତ୍ରୀ ଏମ୍ ଇ, ଏମ୍ ଟେକ୍ ଏବଂ ପି ଏଚ୍ ଡି ପାଠ୍ୟକ୍ରମ ଶେଷ କରିଛନ୍ତି । ଦେଶ ଓ ବିଦେଶର ବିଭିନ୍ନ ଶିକ୍ଷାନୁଷ୍ଠାନମାନଙ୍କୁ ସେ ଶିକ୍ଷା ଓ ଗବେଷଣା ସମ୍ବଦ୍ଧୀୟ କାର୍ଯ୍ୟରେ ନିମନ୍ତ୍ରଣ କ୍ରମେ ଯୋଗଦେଇଛନ୍ତି । ସେ ଯାନ୍ତ୍ରିକ ଓ କାରିଗରୀରେ ତାଙ୍କର ଗବେଷଣା ଓ ଅବଦାନ ପାଇଁ ଓଡ଼ିଶା ବିଜ୍ଞାନ ଏକାଡେମୀ, ଓଡ଼ିଶା ସରକାରଙ୍କଦ୍ୱାରା ୨୦୧୨ ମସିହା ପାଇଁ ସାମନ୍ତ ଚନ୍ଦ୍ରଶେଖର  ପୁରସ୍କାରରେ ସମ୍ମାନିତ ହୋଇଛନ୍ତି । ସେ ଉଇମେନ୍ ଇଞ୍ଜିନିୟରିଂ ସୋସାଇଟି, ଇଉନାଇଟେଡ କିଙ୍ଗଡମର ଫେଲୋ (FWES) ଥିଲେ । ପ୍ରାଚାର୍ଯ୍ୟା ମହାନ୍ତି ୨୦୧୧ରୁ ୨୦୧୪ ମସିହା ପର୍ଯ୍ୟନ୍ତ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟର  କୁଳପତି ଭାବରେ କାର୍ଯ୍ୟ ସମ୍ପାଦନା କରିଛନ୍ତି । ୨୦୧୬ ଜାନୁଆରୀଠାରୁ ସେ ଓଡ଼ିଶା ବିଜ୍ଞାନ ଏକାଡେମୀର ସଭାପତି ହୋଇଅଛନ୍ତି ।

୨୦୨୧ ମସିହାରେ କରୋନାରେ ଆକ୍ରାନ୍ତ ହୋଇ ତାଙ୍କର ଦେହାନ୍ତ ହୋଇଥିଲା ।

## ଆଧାର 
ଶ୍ରେଣୀ:୧୯୫୩ ଜନ୍ମ
ଶ୍ରେଣୀ:୨୦୨୧ ମୃତ୍ୟୁ
ଶ୍ରେଣୀ:ଭାରତରେ କୋଭିଡ-୧୯ ମହାମାରୀ ଯୋଗୁ ମୃତ୍ୟୁ‎
ଆର୍ଟେସୁନେଟ/ମେଫ୍ଲୋକୁଇନ

ଆର୍ଟେସୁନେଟ/ମେଫ୍ଲୋକୁଇନ (ଇଂରାଜୀ ଭାଷାରେ **Artesunate/mefloquine**) ଏକ ଔଷଧ ଯାହା ମ୍ୟାଲେରିଆ ରୋଗର ଚିକିତ୍ସାରେ ଦିଆଯାଏ । ଏହା ସ୍ଥିରୀକୃତ ମାତ୍ରାର ଔଷଧ ମିଶ୍ରଣ (fixed dose combination) ଯେଉଁଥିରେ ଆର୍ଟେସୁନେଟ ଓ ମେଫ୍ଲୋକ୍ୱିନ ଥାଏ । ଏହା ପାଟିରେ ଦିଆଯାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଡାକ୍ତରୀ ବ୍ୟବ‌ହାର ନିମନ୍ତେ ଏହା ବ୍ରାଜିଲ, ଭାରତ ଓ ମାଲେସିଆରେ ସ୍ୱୀକୃତ ହୋଇଥିଲା ।

## ଆଧାର 
ଶ୍ରେଣୀ:ଔଷଧ
ଲାବଣ୍ୟା ତ୍ରିପାଠୀ

**ଲାବଣ୍ୟା ତ୍ରିପାଠୀ** (ଜନ୍ମ: ୧୫ ଡିସେମ୍ବର ୧୯୯୦)ଜଣେ ଭାରତୀୟ ମଡେଲ ଏବଂ କଥାଚିତ୍ର ଅଭିନେତ୍ରୀ । ୨୦୦୬ରେ ଉତ୍ତରାଖଣ୍ଡରେ ଆୟୋଜିତ ମିସ୍ ଉତ୍ତରାଖଣ୍ଡ ପ୍ରତିଯୋଗୀତାରେ ବିଜୟୀ ହେବା ପରେ ଲାବଣ୍ୟା ୨୦୧୨ରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ତେଲୁଗୁ ଚଳଚ୍ଚିତ୍ର ଅନ୍ଦଲା ରାକ୍ଷସୀ ଚଳଚ୍ଚିତ୍ର ଜରିଆରେ ସେ କଥାଚିତ୍ର ଜଗତରେ ପ୍ରବେଶ କରିଥିଲେ । କଥାଚିତ୍ରରେ ଅଭିନୟ ପୂର୍ବରୁ ସେ କିଛି ଦୂରଦର୍ଶନର ଧାରାବାହିକରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ଲାବଣ୍ୟା ଉତ୍ତର ପ୍ରଦେଶର ଅଯୋଧ୍ୟାରେ ଜନ୍ମଗ୍ରହଣ କରିଥିଲେ ଏବଂ ଉତ୍ତରାଖଣ୍ଡର ଡେରାଡୁନରେ ବଡ଼ ହୋଇଥିଲେ । ତାଙ୍କର ପିତା ଜଣେ ଓକିଲ ଏବଂ ମାଆ ଜଣେ ଶିକ୍ଷକ ଥିଲେ । ଲାବଣ୍ୟାଙ୍କର ଜଣେ ବଡ଼ ଭାଇ ଏବଂ ଭଉଣୀ ଅଛନ୍ତି । ଲାବଣ୍ୟା ବିଦ୍ୟାଳୟ ଶିକ୍ଷା ଶେଷ କରିବା ପରେ ମୁମ୍ବାଇର ଋଷି ଦୟାରାମ ଜାତୀୟ ମହାବିଦ୍ୟାଳୟରୁ ଅର୍ଥନୀତି ଶିକ୍ଷା ଶେଷ କରିଥିଲେ । 

ସେ ତାଙ୍କ ଶିକ୍ଷା ଶେଷ କରିବା ପରେ ମଡେଲିଂରେ ଯୋଗ ଦେଇଥିଲେ ଏବଂ କିଛି ବିଜ୍ଞାପନ ସ‌ହି କିଛି ଧାରାବାହିକରେ ମଧ୍ୟ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୨: ଅନ୍ଦଲା ରାକ୍ଷସୀ (ତେଲୁଗୁ)
* ୨୦୧୩: ଦୁସୁକେଲ୍‌ତା (ତେଲୁଗୁ)
* ୨୦୧୪: ବ୍ରାହ୍ମଣ (ତାମିଲ)
* ୨୦୧୪: ମନମ୍ (ତେଲୁଗୁ)
* ୨୦୧୫: ବଲ୍ଲେ ବଲ୍ଲେ ମଗାଡ଼ି ବଏ (ତେଲୁଗୁ)
* ୨୦୧୬: ସୋଗଡ଼େ ଚିନ୍ନି ନୟେନା (ତେଲୁଗୁ)
* ୨୦୧୬: ଲାଚ୍ଚିମୋଦେବୁକି ଓ ଲେକୁନ୍ଦି (ତେଲୁଗୁ)
* ୨୦୧୬: ଶ୍ରୀରାସ୍ତୁ ଶୁଭମସ୍ତୁ (ତେଲୁଗୁ)

## ଅଭିନୀତ ଧାରାବାହିକ
* ୨୦୦୬: ସଃ... କୋଇ ହୈ
* ୨୦୦୮: ଗେଟ୍ ଗର୍ଜିୟସ୍
* ୨୦୦୯-୧୦: ପ୍ୟାର୍ କା ବନ୍ଧନ

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଆନାଷ୍ଟ୍ରୋଜୋଲ

**ଆନାଷ୍ଟ୍ରୋଜୋଲ** (ଇଂରାଜୀ ଭାଷାରେ **Anastrozole**, ବିକ୍ରୟ ନାମ **ଆରିମିଡେକ୍ସ**/**Arimidex**) ଏକ ଔଷଧ ଯାହା ସ୍ତନ କର୍କଟ (breast cancer) ରୋଗରେ ଅନ୍ୟାନ୍ୟ ଔଷଧ ସ‌ହିତ ଦିଆଯାଏ&nbsp;। ହରମୋନ ରିସେପ୍ଟର-ପଜିଟିଭ (hormone receptor-positive) ଥିବା ସ୍ତନ କର୍କଟ ରୋଗରେ ଏହା ବିଶେଷତଃ ଦିଆଯାଏ । ଉଚ୍ଚ ସଙ୍କଟାପନନ ରୋଗୀଙ୍କର ପ୍ରତିଷେଧ ନିମନ୍ତେ ମଧ୍ୟ ଏହା ଦିଆଯାଏ । ଏହା ପାଟିରେ ଦିଆଯାଏ । 

ସାଧାରଣ ପ୍ରତିକ୍ରିୟାରେ ଜରୁଆ ଅନୁଭବ, ମନୋଭାବ ପରିବର୍ତ୍ତନ, ଗଣ୍ଠି ଯନ୍ତ୍ରଣ ଓ ଅଇ ହୋଇପାରେ । ସାଂଘାତିକ ପ୍ରତିକ୍ରିୟାରେ ହୃଦ୍‌ରୋଗ ଓ ହାଡ଼ପୋରିଆ ହୋଇପାରେ । ଗର୍ଭାବସ୍ଥାରେ ଶିଶୁର କ୍ଷତି ହେଉଥିବା ଜଣାଯାଏ ।  ଏହା ଆରୋମାଟେଜ ଇନହିବିଟିଙ୍ଗ ଶ୍ରେଣୀର (aromatase-inhibiting) ଏକ ଔଷଧ ।  ଏହା  ଏସ୍ଟ୍ରୋଜେନ (estrogen) ପ୍ରସ୍ତୁତିକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୩.୮୧ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ଫେରାସ ସଲ୍ଟ/ଫୋଲିକ ଏସିଡ

**ଫେରାସ ସଲ୍ଟ/ଫୋଲିକ ଏସିଡ** (ଇଂରାଜୀ ଭାଷାରେ **Ferrous salt/folic acid**) ଏକ ଖାଦ୍ୟ ପରିପୂରକ (supplement) ଯାହା ଗର୍ଭାବସ୍ଥାରେ ଲୌହ ଅଭାବ (iron deficiency) ଓ ଫୋଲିକ ଏସିଡ ଅଭାବ (folic acid deficiency) ପୂରଣ କରିବାକୁ ଦିଆଯାଏ । ଏହା ଲୌହ ଅଭାବ ଜନିତ ଆନିମିଆ (iron deficiency anemia) ରୋଗରେ ଦିଆଯାଇପାରେ । ଲୌହ ଲବଣ (ferrous salt) ଓ ଫୋଲିକ ଏସିଡଦ୍ୱୟର (folic acid) ଏହା ସ୍ଥିରୀକୃତ ମାତ୍ରାର ମିଶ୍ରିତ ଔଷଧ । ଏହା ପାଟିରେ ଦିଆଯାଏ&nbsp;।

ଏହାର ପାର୍ଶ୍ୱ ପ୍ରତିକ୍ରିୟାର କଳା ଝାଡ଼ା, କୋଷ୍ଠକାଠିନ୍ୟ ଓ ପେଟ ଯନ୍ତ୍ରଣା ହୋଇପାରେ ।

ସନ ୧୯୪୬ରେ ଫେରାସ ସଲ୍ଟ/ଫୋଲିକ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୦.୦୭ରୁ ୧.୦୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ବ୍ୟବସାୟ ନିମନ୍ତେ ମଳୁନାହିଁ ।  ଇଂଲଣ୍ଡରେ ଏହାର ଏକ ମାସର ଖର୍ଚ୍ଚ ପ୍ରାୟ ୨.୬୪ରୁ ୪.୨୫ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଆଲିଆ ଭଟ୍ଟ

**‌ଆଲିଆ ଭଟ୍ଟ‌** (ଜନ୍ମ: 15 March 1992) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ଚଳଚ୍ଚିତ୍ର ନିର୍ଦ୍ଦେଶକ ତ‌ଥା ପ୍ରଯୋଜକ ମହେଶ ଭଟ୍ଟଙ୍କର ଝିଅ । ଆଲିଆ ଜଣେ ଶିଶୁ କଳାକାର ଭାବରେ ୧୯୯୯ରେ ‌ସଙ୍ଘର୍ଷ‌ ଚଳଚ୍ଚିତ୍ରରେ ପ୍ରଥମ ଅଭିନୟ କରିଥିଲେ । ଏହା ପରେ ସେ ୨୦୧୨ରେ କରଣ ଜୋହରଙ୍କ ଚଳଚ୍ଚିତ୍ର ‌ଷ୍ଟୁଡେନ୍ଟ ଅଫ୍ ଦ ଇଅର‌ ଚଳଚ୍ଚିତ୍ରରେ ମୁଖ୍ୟ ଭୂମିକାରେ ଅଭିନୟ କରିଥିଲେ ଏବଂ ଏହି ଚଳଚ୍ଚିତ୍ରରେ ଅଭିନୟ ପାଇଁ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଫିଲ୍ମ‌ଫେୟାରରେ ମନୋନୀତ କରାଯାଇଥିଲା ।

ଆଲିଆଙ୍କ ଅଭିନୀତ ସଫଳ ହିନ୍ଦୀ କଥାଚିତ୍ରଗୁଡ଼ିକ ହେଲା: ଟୁ ଷ୍ଟେଟସ୍, ହମ୍‌ଟି ଶର୍ମାକି ଦୁଲ୍ହନିଆ, କପୁର ଆଣ୍ଡ ସନ୍‌ସ୍, ଡିଅର ଜିନ୍ଦେଗି, ବଦ୍ରିନାଥ କି ଦୁଲ୍ହନିଆ । ହାଇ ୱେ ଏବଂ ଉଡ଼୍‌ତା ପଞ୍ଜାବ ଭଳି ଚଳଚ୍ଚିତ୍ରରେ ଆଲିଆ ଅଭିନୟ ପାଇଁ ସେ ଫିଲ୍ମ‌ଫେୟାରରେ ଶ୍ରେଷ୍ଠ ସମୀକ୍ଷକ ପୁରସ୍କାର ପାଇଥିଲେ ।

ଆଲିଆ ଭଟ୍ଟ ଅଭିନୟ କରିବା ସ‌ହ କିଛି ଚଳଚ୍ଚିତ୍ରରେ ମଧ୍ୟ କଣ୍ଠଦାନ କରିଛନ୍ତି ।

## ପ୍ରାରମ୍ଭିକ ଜୀବନ
ଆଲିଆ ୧୫ ମାର୍ଚ୍ଚ ୧୯୯୩ରେ ଜନ୍ମଗ୍ରହଣ କରିଥିଲେ । ଆଲିଆଙ୍କର ବାପା ମହେଶ ଭଟ୍ଟ ଜଣେ କଥାଚିତ୍ର ନିର୍ଦ୍ଦେଶକ ତ‌ଥା ପ୍ରଯୋଜକ ଏବଂ ମାଆ ସୋନି ରାଦ୍‌ୱାନ ଜଣେ ଅଭିନେତ୍ରୀ ।  ତାଙ୍କ ବାପା ଜଣେ ଗୁଜୁରାତି ଲୋକ ଏବଂ ମାଆ ଜଣେ କାଶ୍ମୀର ଲୋକ ଯେ କି ଜର୍ମାନ ବାସିନ୍ଦା । ନିର୍ଦ୍ଦେଶକ ନାନାବାଇ ଭଟ୍ଟ ଆଲିଆଙ୍କର ଜେଜେ । ଆଲିଆଙ୍କର ବଡ଼ ଭଉଣୀ ହେଉଛନ୍ତି ଶାହିନ୍ ଭଟ୍ଟ । ରାହୁଲ ଭଟ୍ଟ ଏବଂ ଅଭିନେତ୍ରୀ ପୂଜା ଭଟ୍ଟ ହେଉଛନ୍ତି ଆଲିଆଙ୍କର ସାବତ ଭାଇ-ଭଉଣୀ । ଅଭିନେତା ଇମ୍ରାନ ହାସିମ ହେଉଛନ୍ତି ଆଲିଆଙ୍କର ସମ୍ପର୍କୀୟ ଭାଇ । 

## ଅଭିନୟ ଜୀବନ
ଆଲିଆ ୧୯୯୯ରେ କଥାଚିତ୍ର ‌ସଙ୍ଘର୍ଷ‌ରେ ପ୍ରଥମକରି ଅଭିନୟ କରିଥିଲେ । ସେତେବେଳେ ସସେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ । ଏହାପରେ ୨୦୧୨ରେ ଆଲିଆ ଜଣେ ନାୟିକା ଭାବରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହାପରେ ଆଲିଆ ଟୁ ଷ୍ଟେଟସ୍, ହମ୍‌ଟି ଶର୍ମାକି ଦୁଲ୍ହନିଆ, କପୁର ଆଣ୍ଡ ସନ୍‌ସ୍, ଡିଅର ଜିନ୍ଦେଗି, ବଦ୍ରିନାଥ କି ଦୁଲ୍ହନିଆ ହାଇ ୱେ ଏବଂ ଉଡ଼୍‌ତା ପଞ୍ଜାବ ଭଳି ସଫଳ ଚଳଚ୍ଚିତ୍ରରେ ଅଭିନୟ କରି ସେ ନିଜକୁ ପ୍ରତିଷ୍ଠିତ କରାଇଥିଲେ ।

## ଅଭିନୀତ କଥାଚିତ୍ର
* ୧୯୯୯: ସଙ୍ଘର୍ଷ
* ୨୦୧୨: ଷ୍ଟୁଡେଣ୍ଟ ଅଫ୍ ଦ ଇଅର
* ୨୦୧୪: ହାଇୱେ
* ୨୦୧୪: ଟୁ ଷ୍ଟେଟସ୍
* ୨୦୧୪: ହମ୍‌‌ଟି ଶର୍ମା କି ଦୁଲ୍ହନିଆ
* ୨୦୧୪: ଗୋଇଙ୍ଗ୍ ହୋମ୍
* ୨୦୧୪: ଅଗ୍‌ଲି
* ୨୦୧୫: ସାନ୍ଦାର୍
* ୨୦୧୬: କପୁର୍ ଆଣ୍ଡ ସନ୍‌ସ୍
* ୨୦୧୬: ଉଡ଼୍‌ତା ପଞ୍ଜାବ
* ୨୦୧୬: ୟେ ଦିଲ୍ ହେ ମୁସ୍କିଲ
* ୨୦୧୬: ଡିଅର ଜିନ୍ଦେଗି
* ୨୦୧୭: ବଦ୍ରିନାଥ କି ଦୁଲ୍ହନିଆ

## ଆଧାର
## ଅଧିକ ତ‌ଥ୍ୟ
*
ପ୍ରୋକାର୍ବାଜିନ

**ପ୍ରୋକାର୍ବାଜିନ** (ଇଂରାଜୀ ଭାଷାରେ **Procarbazine**) ଏକ କେମୋଥେରାପି ଔଷଧ ଯାହା ହଜକିନ ଲିମ୍ଫୋମା ଓ ମସ୍ତିଷ୍କ କର୍କଟ ରୋଗର ଚିକିତ୍ସାରେ ବ୍ୟବ‌ହୃତ ହୁଏ । ହଜକିନ ରୋଗ ନିମନ୍ତେ ଅଧିକାଂଶ ସମୟରେ ଏହା ମେକ୍ଲୋରିଥାମିନ (mechlorethamine), ଭିନ‌କ୍ରିସ୍ଟିନ (vincristine) ଓ ପ୍ରେଡନିସୋନ (prednisone) ସ‌ହିତ ଦିଆଯାଏ ଓ ଗ୍ଲାୟୋବ୍ଲାସ୍ଟୋମା (glioblastoma multiforme) ଭଳି ମସ୍ତିଷ୍କ କର୍କଟ ନିମନ୍ତେ ଏହା ଲୋମୁସ୍ଟିନ (lomustine) ଓ ଭିନ‌କ୍ରିସ୍ଟିନ (vincristine) ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ ।

ପ୍ରୋକାର୍ବାଜିନର ପାର୍ଶ୍ୱ ପ୍ରତିକ୍ରିୟାରେ ସାଧାରଣତଃ ସ୍ୱଳ୍ପ ରକ୍ତ କଣିକା (low blood cell counts) ଓ ବାନ୍ତି ହୋଇପାରେ । ଯକୃତ ଓ ବୃକ୍‌କ ସମସ୍ୟା ଥିଲେ ଏହା ଦିଆଯାଏନାହିଁ । ଇଂଲଣ୍ଡରେ ଏହାର ଏକ ମାସର ଚିକିତ୍ସା ଖର୍ଚ୍ଚ ୪୫୦ରୁ ୭୫୦ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ଶନ୍ନୋଦେବୀ

## ପରିଚୟ 
ଶନ୍ନୋ ଦେବୀ ଓଡ଼ିଶା ତଥା ପୂର୍ବ ଭାରତର ପ୍ରଥମ ମହିଳା ପୁରୋହିତ। ସେ ଦେଶ ଓ ବିଦେଶରେ ପୁରୋହିତ ଭାବେ ପାଞ୍ଚ ହଜାରୁ ଅଧିକ ବିବାହ କରିସାରିଛନ୍ତି। ନିଜର ପ୍ରଚେଷ୍ଟା ବଳରେ ହଜାର ହଜାର ବର୍ଷର ପରମ୍ପରାକୁ ସେ ବଦଳାଇ ଦେଇଛନ୍ତି ।

## ଜୀବନୀ 
ଶନ୍ନୋ ଦେବୀ ପଢ଼ୁଥିବା ବିଦ୍ୟାଲୟରେ କେହି ସହପାଠିନୀ ନ ଥିଲେ । ୫୦ ଜଣ ପିଲାଙ୍କ ଭିତରେ ସେ ଥିଲେ ବିଦ୍ୟାଲୟରେ ଏକମାତ୍ର ଝିଅ । ସେହି ବିଦ୍ୟାଲୟରେ ତାଙ୍କ ବାପା ପ୍ରଧାନ ଶିକ୍ଷକ ହୋଇଥିବାରୁ ଶନ୍ନୋ ଦେବୀଙ୍କୁ ପାଠ ପଢ଼ିବାର ସୁଯୋଗ ମିଳିଥିଲା । ବିଦ୍ୟାଲୟରେ ବାପାଙ୍କ ଅନୁପସ୍ଥିତିରେ ଥରେ ସେ ବାଲ୍ୟବିବାହ ପ୍ରସଙ୍ଗ ଉପରେ ବକ୍ତୃତା ପ୍ରତିଯୋଗିତାରେ ଭାଗନେଇଥିଲେ ଏବଂ ପ୍ରତିଯୋଗିତାରେ ପ୍ରଥମ ସ୍ଥାନ ଅଧିକାର କରିଥିଲେ । ତେବେ ପ୍ରତିଯୋଗିତାରେ ଭାଗ ନେଇଥିବାରୁ ତାଙ୍କୁ ବାପାଙ୍କଠାରୁ ମାଡ ଖାଇବାକୁ ପଡ଼ିଥିଲା ।

ପିଲାବେଳୁ ତାଙ୍କର ଗାୟତ୍ରୀ ମନ୍ତ୍ର ପାଠ କରିବାରେ ବହୁତ ଆଗ୍ରହ ରହିଥିଲେ ମଧ୍ୟ ସେତେବେଳେ ମହିଳାମାନେ ଗାୟତ୍ରୀ ମନ୍ତ୍ର ପାଠ କରିବା ଉପରେ କଟକଣା ରହିଥିଲା । ଶନ୍ନୋ ଦେବୀଙ୍କୁ ତାଙ୍କର ଅଜା ତଥା ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଶ୍ୱନାଥ ଦାସ ଗାୟତ୍ରୀ ମନ୍ତ୍ର ପାଠରୁ ନିବୃତ୍ତ ରହିବାକୁ ତାଗିଦ କରିଥିଲେ । ଏହି ଘଟଣା ଶନ୍ନୋ ଦେବୀଙ୍କ ମନରେ ଗଭୀର ଆଘାତ ଦେଇଥିଲା । ଯେଉଁଥିପାଇଁ ସେ ଶପଥ ନେଇଥିଲେ ଯେ ପୁରୁଷଙ୍କ ଅଧିକାର ସହିତ ମହିଳାମାନଙ୍କୁ ସମକକ୍ଷ କରିବାକୁ ହେବ । 

ବ୍ରାହ୍ମଣ ପରିବାରରେ ଜନ୍ମ ହୋଇଥିବାରୁ ସେ ପୁରୁଷଙ୍କ ଭଳି ବିବାହ, ବ୍ରତଘର ଓ ପୂଜା ଆଦି ବିଭିନ୍ନ ପ୍ରକାରର କର୍ମକାଣ୍ଡ କରିବାକୁ ଇଚ୍ଛା ପ୍ରକାଶ କଲେ । କିନ୍ତୁ ଏସବୁ କରିବାକୁ ସାମାଜିକ ପ୍ରତିବାଦ ତାଙ୍କୁ ବାଧା ଦେଇଥିଲା । ୧୫ ବର୍ଷ ବୟସରେ ଇଞ୍ଜିନିୟର ପ୍ରିୟବ୍ରତ ଦାସଙ୍କ ସହିତ ତାଙ୍କର ବିବାହ ହୋଇଥିଲା । ଶନ୍ନୋ ଦେବୀଙ୍କ ଶ୍ୱଶୂର ଥିଲେ ଉଚ୍ଚଚିନ୍ତାଧାରାର ବ୍ୟକ୍ତି । ବୋହୂର ଇଚ୍ଛା ଜାଣିପାରି ତାଙ୍କୁ ପଇତା ପିନ୍ଧିବାକୁ ଅନୁମତି ପ୍ରଦାନ କରିଥିଲେ । ଶନ୍ନୋ ଦେବୀ ପ୍ରଥମେ ଘରେ ହେଉଥିବା ପୂଜାପାଠ ଆଦି କାମରେ ଯୋଗ ଦେଇଥିଲେ ପରେ ବିବାହ ଏବଂ ବ୍ରତଘର ଭଳି ବିଭିନ୍ନ ପ୍ରକାରର ପୂଜାରେ ଅଭିଜ୍ଞତା ହାସଲ କଲେ । ପ୍ରଥମେ ଦେବବ୍ରତ ଶାସ୍ତ୍ରୀ ନାମକ ଜଣେ ସଂସ୍କାରବାଦୀ ବ୍ୟକ୍ତି ନିଜର ଦୁଇ ଝିଅଙ୍କ ବିବାହରେ ପୁରୋହିତ କାର୍ଯ୍ୟ ନିର୍ବାହ କରିବାକୁ ପ୍ରସ୍ତାବ ଦେଇଥିଲେ । ତାପରେ ସେ ଗୋଟିଏ ପରେ ଗୋଟିଏ ପୁରୋହିତ କାର୍ଯ୍ୟ ସମ୍ପନ୍ନ କରି ପ୍ରତିଷ୍ଠା ଲାଭ କଲେ । ପରବର୍ତ୍ତୀ ମୁହୂର୍ତ୍ତରେ ସେ ଆର୍ଯ୍ୟ ସମାଜ ସହିତ ଯୋଡି ହୋଇ ପୁରୋହିତ କାର୍ଯ୍ୟ ପାଇଁ  ଅଧିକ ଆଗ୍ରହୀ ହୋଇଥିଲେ । ଶନ୍ନୋ ଦେବୀ ଦେଶ ତଥା ବିଦେଶରେ ପାଖାପାଖି ୫ ହଜାରରୁ ଉର୍ଦ୍ଧ୍ୱ ବିବାହ ସଂପନ୍ନ କରିସାରିଛନ୍ତି । ସାମୂହିକ ବେଦପାଠ ନିମନ୍ତେ ପ୍ରଥମେ ତାଙ୍କୁ ଭବାନୀପାଟଣାର ମହାରାଜ ପ୍ରତାପକେଶରୀ ଦେବ ସୁଯୋଗ ପ୍ରଦାନ କରିଥିଲେ । ୧୯୯୮ ମସିହାରେ ଆମେରିକାରେ ଅନୁଷ୍ଠିତ ଧର୍ମ ସମ୍ମିଳନୀରେ ବେଦ ପ୍ରସଙ୍ଗରେ ନିଜର ବକ୍ତବ୍ୟ ଉପସ୍ଥାପନା କରିଥିଲେ । ମହିଳାମାନଙ୍କୁ ଏ ଦିଗରେ ପ୍ରୋତ୍ସାହନ ଦେବା ପାଇଁ ସେ ତିନିଟି ପୁସ୍ତକ ମଧ୍ୟ ରଚନା କରିଛନ୍ତି। ଏପରି ଏକ ବୈପ୍ଲବିକ କାର୍ଯ୍ୟ ପାଇଁ ତାଙ୍କୁ ସାମାଜିକ ସ୍ୱୀକୃତି ମିଳିଛି । 

## **ପୁସ୍ତକ:** 
ଶ୍ରୁତି ବାତାୟନ

ବୈଦିକ ଯଜ୍ଞ ଏବଂ କାର୍ଯ୍ୟରେ ମହିଳାଙ୍କ ଅଧିକାର

ବେଦରେ ନାରୀ

## **ପୁରସ୍କାର:** 
ଗୁଜରାଟର ମହର୍ଷି ଦୟାନନ୍ଦ ବୋଧୋତ୍ସବ ସମ୍ମାନ

ଜଗନ୍ନାଥ ସୋସାଇଟି ଅଫ୍ ଆମେରିକା

ଓଡ଼ିଆ ସୋସାଇଟି ଅଫ୍ ଆମେରିକା

ଆର୍ଯ୍ୟ ରାଜୋରୀ ଗାର୍ଡେନ୍

ଉତ୍କଳ ଗୃହିଣୀ ଆଦି ସମ୍ମାନ

## ଆଧାର 
ଶ୍ରେଣୀ:ଓଡ଼ିଶାର ଲୋକ
ଓକ୍ସାଲିପ୍ଲାଟିନ

**ଓକ୍ସାଲିପ୍ଲାଟିନ** (ଇଂରାଜୀ ଭାଷାରେ **Oxaliplatin**, ବିକ୍ରୟ ନାମ **ଏଲୋକ୍ସାଟିନ**/**Eloxatin**) ଏକ କର୍କଟ ଔଷଧ ଯାହା ବୃହଦନ୍ତ୍ର-ମଳାଶୟ କର୍କଟ ରୋଗ ଚିକିତ୍ସା ନିମନ୍ତେ ଦିଆଯାଏ । ଅଧିକାଂଶ ସମୟରେ ଅଧିକ ଆଗେଇ ଯାଇଥିବା କର୍କଟ ରୋଗରେ ଏହା ଫ୍ଲୋରୋୟୁରାସିଲ (fluorouracil) ଓ ଫୋଲିନିକ ଏସିଡ (folinic acid) ସ‌ହିତ ଦିଆଯାଏ । ଏହା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ ।

ସାଧାରଣ ପ୍ରତିକ୍ରିୟାରେ କାଲୁଆ ଅନୁଭବ (numbness), ଥକ୍କା ଅନୁଭବ, ଅଇ, ତରଳ ଝାଡ଼ା ଓ ସ୍ୱଳ୍ପ ରକ୍ତ କଣିକା (low blood cell counts) ହେବା ଦେଖାଯାଏ । ସାଂଘାତିକ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା (allergic reactions) ହୋଇପାରେ । ଗର୍ଭାବସ୍ଥାରେ ଶିଶୁର ହାନୀ ହୁଏ । ଡିଏନଏ (DNA) ଦ୍ୱିଗୁଣନ ହେବାକୁ ଅବରୋଧ କରି କାର୍ଯ୍ୟକ୍ଷମ ହୁଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଭାଏଲର କ୍ରୟ ମୂଲ୍ୟ ୮.୭୪ରୁ  ୧୨୫ ଆମେରିକୀୟ ଡଲାର । ଇଂଲଣ୍ଡରେ ଏହାର ୧୦୦ମିଗ୍ରା ଡୋଜର ମୂଲ୍ୟ ୨୯୯.୫୦ ପାଉଣ୍ଡ ।

## ଆଧାର 
ଶ୍ରେଣୀ:ଔଷଧ
ପୂଜା ହେଗଡ଼େ

**‌ପୂଜା ହେଗଡ଼େ‌** ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ, ଯିଏକି ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରନ୍ତି । ପୂଜା ୨୦୧୦ର ମିସ୍ ଇଉନିଭରସ୍ ଇଣ୍ଡିଆ ପ୍ରତିଯୋଗିତାରେ ୩ୟ ସ୍ଥାନରେ ରହିଥିଲେ । ଏହା ପରେ ୨୦୧୨ରେ ସେ ତାମିଲ ଚଳଚ୍ଚିତ୍ର ‌ମୁଗାମୁଡ଼ି‌ ଜରିଆରେ ଅଭିନୟ ଆରମ୍ଭ କରିଥିଲେ । ଏହା ପରେ ସେ ତେଲୁଗୁ ଚଳଚ୍ଚିତ୍ର ଅଭିନେତା ଅକ୍କିନେନି ନାଗାର୍ଜୁନଙ୍କ ପ୍ରଯୋଜିତ ଚଳଚ୍ଚିତ୍ର ‌ଓକ୍କା ଲୈଲା କୋସମ୍‌‌ରେ ଅକ୍କିନେନି ନାଗା ଚୈତନ୍ୟ ସ‌ହ ତେଲୁଗୁ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୬ରେ ପୂଜା ହିନ୍ଦୀ କଥାଚିତ୍ର ‌ମହେଞ୍ଜୋଦାରୋ‌ ଚଳଚ୍ଚିତ୍ରରେ ଅଭିନେତା ହ୍ରିତିକ ରୋଶନଙ୍କ ସ‌ହ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ
ପୂଜାଙ୍କର ପରିବାର କର୍ଣ୍ଣାଟକର ମାଙ୍ଗାଲୋରେ ନିବାସୀ ହୋଇଥିଲେ ମଧ୍ୟ ସେ ମୁମ୍ବାଇରେ ଛୋଟରୁ ବଡ଼ ହୋଇଥିଲେ । ସେ ପ୍ରାଞ୍ଜଳ ଭାବରେ ତୁଲୁ ଭାଷା, ଇଂରାଜୀ, କନ୍ନଡ଼ ଭାଷା ଏବଂ ହିନ୍ଦୀ କ‌ହିପାରନ୍ତି । ସେ ଛୋଟବେଳୁ ନୃତ୍ୟ ଏବଂ ମଡେଲିଂ ପ୍ରତି ଆକର୍ଷିତ ହୋଇଥିଲେ ଏବଂ କଲେଜରେ ପଢ଼ୁଥିବାବେଳେ ବିଭିନ୍ନ ପ୍ରତିଯୋଗିତାରେ ଭାଗନେଇଥିଲେ ।

## ଅଭିନୟ ଜୀବନ
୨୦୦୯ରେ ମିସ୍ ଇଣ୍ଡିଆ ପ୍ରତିଯୋଗୀତାରେ ପୂଜା ଅଂଶଗ୍ରହଣ କରିଥିଲେ, କିନ୍ତୁ ପ୍ରଥମରୁ ହିଁ କଟିଯାଇଥିଲେ । ଏହା ପରେ ସେ ପୁଣିଥରେ ସେହି ପ୍ରତିଯୋଗିତାରେ ଭାଗନେଇଥିଲେ ଏବଂ ୩ୟ ସ୍ଥାନରେ ରହିଥିଲେ । ସେହି ପ୍ରତିଯୋଗିତାରେ ତାଙ୍କର ଦକ୍ଷିଣ ଭାରତୀୟ କେଶ ପାଇଁ ତାକୁ ଏକ ଉପାଧି ମଧ୍ୟ ମିଳିଥିଲା । ଏହା ପରେ ସେ ୨୦୧୨ରେ ତାମିଲ କଥାଚିତ୍ର ‌ମୁଗାମୁଡ଼ି‌ ଜରିଆରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ୨ୟ ଦକ୍ଷିଣ ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବ ପାଇଁ ଶ୍ରେଷ୍ଠ ନବାଗତା ନାୟିକା ଭାବରେ ମନୋନୀତ ହୋଇଥିଲେ ।

ଏହା ପରେ ୨୦୧୪ରେ ପୂଜା ତେଲୁଗୁ ଚଳଚ୍ଚିତ୍ର ‌ଓକ୍କା ଲୈଲା କୋସମ୍‌‌ରେ ଅଭିନେତା ନାଗା ଚୈତନ୍ୟଙ୍କ ସ‌ହ ଅଭିନୟ କରିଥିଲେ । ତେଲୁଗୁ ଭାଷାରେ ତାଙ୍କର ଏହି ପ୍ରଥମ ଅଭିନୀତ ଚଳଚ୍ଚିତ୍ର ପାଇଁ ସେ ୬୨ତମ ଦକ୍ଷିଣ ଭାରତୀୟ ଫିଲ୍ମ‌ଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ନାୟିକା ଭାବରେ ମନୋନୀତ ହୋଇଥିଲେ । 

୨୦୧୬ରେ ପୂଜା ଅଭିନେତା ହ୍ରିତିକ ରୋଶନଙ୍କ ସ‌ହ ହିନ୍ଦୀ କଥାଚିତ୍ର ‌ମହେଞ୍ଜୋଦାର‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । 

## ଅଭିନୀତ କଥାଚିତ୍ର
* ୨୦୧୨: *ମୁଗାମୁଡ଼ି* (ତାମିଲ)
* ୨୦୧୪: *ଓକ୍କା ଲୈଲା କୋସମ୍* (ତେଲୁଗୁ)
* ୨୦୧୪: *ମୁକୁନ୍ଦ* (ତେଲୁଗୁ)
* ୨୦୧୬: *ମହେଞ୍ଜୋଦାରୋ* (ହିନ୍ଦୀ)
* ୨୦୧୭: *ଦେବୁଡ଼ା ଜଗନ୍ନାଧମ୍* (ତେଲୁଗୁ)
* ୨୦୧୮: *ରଙ୍ଗସ୍ଥଲମ୍* (ତେଲୁଗୁ)
* ୨୦୧୮: *ସାକ୍ଷମ୍* (ତେଲୁଗୁ)
* ୨୦୧୮: *ଅରବିନ୍ଦ ସମିତା ବୀରା ରାଘବ* (ତେଲୁଗୁ)
* ୨୦୧୯: *ମହର୍ଷି* (ତେଲୁଗୁ)
* ୨୦୧୯: *ଗଡ୍ଡାଲକୋଣ୍ଡା ଗଣେଶ* (ତେଲୁଗୁ)
* ୨୦୧୯: *ହାଉସ୍‌ଫୁଲ୍ ୪* (ହିନ୍ଦୀ)
* ୨୦୨୦: *ଆଲା ବୈକୁଣ୍ଠପୁରମୁଲୋ* (ତେଲୁଗୁ)

## ଆଧାର
## ଅଧିକ ତ‌ଥ୍ୟ
* 
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ପୂଜା ଭଟ୍ଟ

**‌ପୂଜା ଭଟ୍ଟ‌** (ଜନ୍ମ: ୨୪ ଫେବୃଆରୀ ୧୯୭୨) ସେ ଭାରତୀୟ କଥାଚିତ୍ର ନିର୍ଦ୍ଦେଶକ ଏବଂ ପ୍ରଯୋଜକ ମହେଶ ଭଟ୍ଟଙ୍କର ବଡ଼ ଝିଅ ।

## ପ୍ରାରମ୍ଭିକ ଜୀବନ
ପୂଜା ଭଟ୍ଟ ୨୪ ଫେବୃଆରୀ ୧୯୭୨ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ମହେଶ ଭଟ୍ଟ ହେଉଛନ୍ତି ଭାରତୀୟ ଚଳଚ୍ଚିତ୍ର ପ୍ରଯୋଜକ ଏବଂ ନିର୍ଦ୍ଦେଶକ ଏବଂ ମାଆ କିରଣ ଭଟ୍ଟ । ପୂଜା ତାଙ୍କ ଘରେ ସମସ୍ତଙ୍କ ମଧ୍ୟରେ ବଡ଼ ଥିଲେ ଏବଂ ରାହୁଲ ଭଟ୍ଟ ହେଉଛନ୍ତି ପୂଜାଙ୍କର ଭାଇ । ଅଭିନେତ୍ରୀ ଆଲିଆ ଭଟ୍ଟ ଏବଂ ଶାହୀନ୍ ଭଟ୍ଟ ହେଉଛନ୍ତି ତାଙ୍କର ସାବତ ଭଉଣୀ । 

## ଅଭିନୟ ଜୀବନ
ପୂଜା ୧୭ ବର୍ଷ ବୟସରେ ୧୯୮୯ରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପୂଜାଙ୍କର ପ୍ରଥମ ଚଳଚ୍ଚିତ୍ର ଡ୍ୟାଡିର ନିର୍ଦ୍ଦେଶକ ଥିଲେ ତାଙ୍କ ବାପା ମହେଶ ଭଟ୍ଟ । ୧୯୯୧ରେ ପୂଜାଙ୍କ ଅଭିନୀତ ଚଳଚ୍ଚିତ୍ର ‌ଦିଲ୍ ହେ କି ମାନ୍‌ତା ନେହିଁ‌ ଏକ ବଡ଼ ସଫଳତା ହାସଲ କରିଥିଲା । ଏହି ଚଳଚ୍ଚିତ୍ରଟି ଏକ ଇଂରାଜୀ ଚଳଚ୍ଚିତ୍ରରୁ ପୁନଃ ନିର୍ମାଣ ହୋଇଥିଲା । ଏହି ଚଳଚ୍ଚିତ୍ର ପୂଜାଙ୍କ ସ‌ହ ଅଭିନେତା ଅମିର ଖାଁ ନାୟକ ଭାବରେ ଅଭିନୟ କରିଥିଲେ । ପୂଜା ଷ୍ଟାରଡସ୍ ପତ୍ରିକା ପାଇଁ କିଛି ଖୋଲା ଦୃଶ୍ୟର ସୁଟଂ ମଧ୍ୟ କରିଥିଲେ ।

ପୂଜାଙ୍କ ଅଭିନୀତ ସଫଳତମ ଚଳଚ୍ଚିତ୍ରଗୁଡ଼ିକ ହେଲା: ସଞ୍ଜୟ ଦତ୍ତଙ୍କ ସ‌ହ ‌ସଡ଼କ‌, ରାହୁଲ ରାୟଙ୍କ ସ‌ହ ‌ଜୁନୁନ୍‌, ଅମିର ଖାନ୍‌ଙ୍କ ସ‌ହ ‌ଦିଲ୍ ହେ କି ମାନ୍‌ତା ନେହିଁ‌, ‌ସାର୍‌, ‌ଫିର୍ ତେରି କାହାଣୀ ୟାଦ୍ ଆଇ‌, ‌ତଡ଼ିପାର୍‌, ‌ଗୁନେଗାର୍‌, ମିଥୁନ ଚକ୍ରବର୍ତ୍ତୀଙ୍କ ସ‌ହ ‌ନାରାଜ୍‌, ‌ହମ୍ ଦୋନା‌, ସନି ଦିଓଲଙ୍କ ସ‌ହ ‌ଅଙ୍ଗରକ୍ଷକ‌, ଶାହାରୁଖ ଖାଁଙ୍କ ସ‌ହ ‌ଚାହାତ୍‌, ‌ତମନ୍ନା‌, ‌ବୋର୍ଡ଼ର୍‌ ଏବଂ ‌ଜଖମ୍‌ । ପୂଜା ହିନ୍ଦୀ କଥାଚିତ୍ର ସ‌ହ କିଛି ଆଞ୍ଚଳିକା ଭାଷା ଚଳଚ୍ଚିତ୍ରରେ ମଧ୍ୟ ଅଭିନୟ କରିଛନ୍ତି ।

ପୂଜାଙ୍କ ଅଭିନୀତ ଶେଷ ଚଳଚ୍ଚିତ୍ର ହେଉଛି ‌ଏଭ୍ରିବଡ଼ି ସେଜ୍ ଆଇ ଏମ୍ ଫାଇନ୍‌, ଯାହାକି ୨୦୦୧ରେ ମୁକ୍ତଲାଭ କରିଥିଲା । ତା' ପରେ ପୂଜା ଚଳଚ୍ଚିତ୍ର ପ୍ରଯୋଜନା ଏବଂ ନିର୍ଦ୍ଦେଶନାରେ ଦୃଷ୍ଟ ନିବେଶ କରିଥିଲେ । ୨୦୦୪ରେ ପୂଜାଙ୍କ ନିର୍ଦ୍ଦେଶିତ ପ୍ରଥମ ଚଳଚ୍ଚିତ୍ର ଥିଲା ‌ପାପ୍‌ ଯେଉଁଥିରେ ଅଭିନେତା ଜନ୍ ଆବ୍ରାହମ୍ ଏବଂ ଉଦିତ ଗୋସ୍ୱାମୀ ଅଭିନୟ କରିଥିଲେ । ତା ପରଠାରୁ ସେ ‌ହଲିଡେ‌, ‌ଧୋକା‌, ‌କଜ୍‌ରାରେ‌ ଏବଂ ‌ଜିସ୍ମ-୨‌ ଆଦି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ।

## ଅଭିନୀତ କଥାଚିତ୍ର
## ନିର୍ଦ୍ଦେଶିତ ଚଳଚ୍ଚିତ୍ର
*୨୦୦୩: ପାପ୍
* ୨୦୦୬: ହଲିଡେ
*୨୦୦୭: ଧୋକା
*୨୦୧୦: କଜ୍‌ରାରେ
*୨୦୧୨: ଜିସ୍ମ-୨
* ୨୦୧୬: କବରେଟ୍

## ପ୍ରଯୋଜିତ ଚଳଚ୍ଚିତ୍ର
* ୧୯୯୮: ଦୁସ୍‌ମନ୍
* ୨୦୦୨: ସୁର୍- ଦ ମେଲୋଡ଼ି ଅଫ୍ ଲାଇଫ୍
* ୨୦୦୩: ଜିସ୍ମ
* ୨୦୦୩: ପାପ୍
* ୨୦୦୫: ରୋଗ୍
* ୨୦୦୬: ହଲିଡେ
* ୨୦୧୨: ଜିସ୍ମ-୨
* ୨୦୧୨: କବରେଟ୍

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ନିର୍ଦ୍ଦେଶିକା
ବେଣ୍ଡାମସ୍ଟିନ

**ବେଣ୍ଡାମସ୍ଟିନ** (ଇଂରାଜୀ ଭାଷାରେ **Bendamustine**, ବିକ୍ରୟ ନାମ **ଟ୍ରିଆଣ୍ଡା**/**Treanda**) ଏକ କେମୋଥେରାପି ଔଷଧ (chemotherapy medication) ଯାହା କ୍ରନିକ ଲିମ୍ଫୋସାଇଟିକ ଲିଉକେମିଆ (chronic lymphocytic leukemia ବା CLL), ମଲ୍ଟିପ୍ଲ ମାୟେଲୋମା ଓ ନନ-ହଜକିନସ ଲିମ୍ଫୋମା (non-Hodgkin's lymphoma) ରୋଗମାନଙ୍କର ଚିକିତ୍ସାରେ ଦିଆଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଇଂଲଣ୍ଡରେ ଏହାର ୧୦୦ମି:ଗ୍ରା: ଭାଏଲର ମୂଲ୍ୟ ପ୍ରାୟ ୨୭୫.୮୧ ପାଉଣ୍ଡ । ଏହା ପ୍ରଥମେ ନାଇଟ୍ରୋଜେନ ମସ୍ଟାର୍ଡରୁ (nitrogen mustard) ପ୍ରସ୍ତୁତ ହେଉଥିଲା ।

## ଆଧାର 
ଶ୍ରେଣୀ:ଔଷଧ
ଭୂମିକା ଚାୱଲା

**‌ଭୂମିକା ଚାୱଲା‌** (ଜନ୍ମ: ୨୧ ଅଗଷ୍ଟ ୧୯୭୮) ଭୂମିକା ଭରତଙ୍କର ଯୋଗ ପ୍ରଶିକ୍ଷଣ କେନ୍ଦ୍ରକୁ ନିୟମିତ ଭାବରେ ଯୋଗ ଶିକ୍ଷା ପାଇଁ ଯାଉଥିଲେ ଏବଂ ସେଠାରେ ଉଭୟଙ୍କ ମଧ୍ୟରେ ସମ୍ପର୍କ ଗଢ଼ି ଉଠିଥିଲା ଏବଂ ବିବାହ ପୂର୍ବରୁ ୪ବର୍ଷର ସମ୍ପର୍କ ଥିଲା । ଦୁଇ ଦମ୍ପତିଙ୍କର ୨୦୧୪ ଫେବୃଆରୀରେ ଏକ ପୁତ୍ର ସନ୍ତାନ ଜନ୍ମ ହୋଇଥିଲା ।

## ଅଭିନୟ ଜୀବନ
୧୯୯୭ରେ ମୁମ୍ବାଇ ଆସିବା ପରେ ଭୂମିକାଙ୍କୁ ୨୦୦୦ ମସିହାରେ ତେଲୁଗୁ କଥାଚିତ୍ର ଜଗତରେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଭୂମିକାଙ୍କ ପ୍ରଥମ ତେଲୁଗୁ ଚଳଚ୍ଚିତ୍ର ଥିଲା ‌ଯୁବାକୁଡ଼ୁ‌ । ଏହା ପରେ ସେ ଅଭିନେତା ପବନ କଲ୍ୟାଣଙ୍କ ସ‌ହ ୨୦୦୧ରେ ଭୂମିକା ‌ଖୁସି‌ ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ଉତ୍ତମ ବ୍ୟବସାୟ କରିବା ସ‌ହ ଭୂମିକା ଦକ୍ଷିଣ ଭାରତୀୟ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ପାଇଥିଲେ । ଏହି ଚଳଚ୍ଚିତ୍ରଟି ହିନ୍ଦୀ ଭାଷାରେ ପୁନଃନିର୍ମାଣ ହୋଇଥିଲା । ଭୂମିକାଙ୍କ ଅଭିନୀତ କିଛି ସଫଳ ତେଲୁଗୁ ଚଳଚ୍ଚିତ୍ର ଗୁଡ଼ିକ ହେଲା: ମହେଶ ବାବୁଙ୍କ ସ‌ହ ଓକ୍କୁଡ଼ୁ, ଜୁନିଅର ଏନ୍.ଟି.ଆର୍‌ଙ୍କ ସ‌‌ହ ସିମାଦ୍ରୀ । ଏହି ଚଳଚ୍ଚିତ୍ର ଦୁଇଟି ସେହି ବର୍ଷର ସର୍ବାଧିକ ଆୟକାରୀ ତେଲୁଗୁ ଚଳଚ୍ଚିତ୍ର ଥିଲା ।

ତେଲୁଗୁ ଚଳଚ୍ଚିତ୍ର ସ‌ହ ଭୂମିକ ମଧ୍ୟ ତାମିଲ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନେତା ବିଜୟଙ୍କ ସ‌ହ ଭୂମିକା ବଦ୍ରୀ ଏବଂ ରୋଜା କୂଟମ୍ ଭଳି ତାମିଲ ଚଳଚ୍ଚିତ୍ରରେ ଅଭିନୟ କରିଥିଲେ । ସଫଳ ତେଲୁଗୁ ଚଳଚ୍ଚିତ୍ର ପରେ ଭୂମିକା ୨୦୦୩ରେ ଅଭିନେତା ସଲମାନ ଖାଁଙ୍କ ସ‌ହ ତେରେ ନାମ୍ ଚଳଚ୍ଚିତ୍ର ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ଭୂମିକା ଫିଲ୍ମ‌ଫେୟାରର ଶ୍ରେଷ୍ଠ ଅଭିନେତ୍ରୀ ପାଇଁ ମନୋନୀତ ହୋଇଥିଲେ ଏବଂ ଜୀ ସିନେ ଆୱାର୍ଡ଼ସ୍‌ରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ । ଭୂମିକା ତେଲୁଗୁ, ତାମିଲ ଏବଂ ହିନ୍ଦୀ ବ୍ୟତୀତ ପଞ୍ଜାବୀ, ମାଲାୟଲମ୍, କନ୍ନଡ଼ ଏବଂ ଭୋଜପୁରୀ ଚଳଚ୍ଚିତ୍ରରେ ଅଭିନୟ କରିଥିଲେ । 

## ଅଭିନୀତ କଥାଚିତ୍ର
* ୨୦୦୦: ଯୁବାକୁଡ଼ୁ (ତେଲୁଗୁ)
* ୨୦୦୧: ବଦ୍ରୀ (ତାମିଲ)
* ୨୦୦୧: ଖୁସି (ତେଲୁଗୁ)
* ୨୦୦୧: ସ୍ନେହମନ୍ତେ ଇଦେରା
* ୨୦୦୨: ରୋଜା କୂଟ୍ଟମ୍ (ତାମିଲ)
* ୨୦୦୨: ବାସୁ (ତେଲୁଗୁ)
* ୨୦୦୩: ଓକ୍କୁଡ଼ୁ (ତେଲୁଗୁ)
* ୨୦୦୩: ମିସାମ୍ମା (ତେଲୁଗୁ)
* ୨୦୦୩: ସୀମାଃଦ୍ରୀ (ତେଲୁଗୁ)
* ୨୦୦୩: ତେରେ ନାମ୍ (ହିନ୍ଦୀ)
* ୨୦୦୩: ଆଦାନ୍ତେ ଆଦୋ ଟାଇପ୍ (ତେଲୁଗୁ)
* ୨୦୦୪: ରନ୍ (ହିନ୍ଦୀ)
* ୨୦୦୪: ଶାମ୍ବା (ତେଲୁଗୁ)
* ୨୦୦୪: ନା ଅଟୋଗ୍ରାଫ୍ (ତେଲୁଗୁ)
* ୨୦୦୪: ଦିଲ୍‌ନେ ଜିସେ ଅପ୍‌ନା କାହା (ହିନ୍ଦୀ)
* ୨୦୦୫: ସିଲ୍‌ସିଲେ (ହିନ୍ଦୀ)
* ୨୦୦୫: ଦିଲ୍ ଯୋ ଭି କ‌ହେ (ହିନ୍ଦୀ)
* ୨୦୦୫: ଜୟ ଚିରଞ୍ଜିବୀ (ତେଲୁଗୁ)
* ୨୦୦୬: ସିଲ୍ଲୁନୁ ଓରୁ କାଦ୍ଧାଲ୍ (ତାମିଲ)
* ୨୦୦୬: ଫେମିଲି (ହିନ୍ଦୀ)
* ୨୦୦୬: ମାୟାବଜାର (ତେଲୁଗୁ)
* ୨୦୦୭: ଗନ୍ଧୀ- ମାଇଁ ଫାଦର୍ (ହିନ୍ଦୀ)
* ୨୦୦୭: ସତ୍ୟଭାମା (ତେଲୁଗୁ)
* ୨୦୦୭: ଗଙ୍ଗୋତ୍ରୀ (ଭୋଜପୁରୀ)
* ୨୦୦୭: ଅନସୂୟା (ତେଲୁଗୁ)
* ୨୦୦୮: ସ୍ୱାଗତମ୍ (ତେଲୁଗୁ)
* ୨୦୦୮: ମେଲ୍ଲେପୁଭୁ (ତେଲୁଗୁ)
* ୨୦୦୮: ୟାରିଆଁ (ପଞ୍ଜାବୀ)
* ୨୦୦୯: ଭ୍ରମଣମ୍ (ମାଲାୟଲମ୍)
* ୨୦୦୯: ନା ଷ୍ଟାଇଲ୍ ବେରୁ (ତେଲୁଗୁ) 
* ୨୦୦୯: ଅମରବତୀ (ତେଲୁଗୁ)
* ୨୦୧୦: ୟଗମ୍ (ତେଲୁଗୁ)
* ୨୦୧୦: ଥକିତା ଥକିତା (ତେଲୁଗୁ)
* ୨୦୧୦: କଲେକ୍ଟର ଗାରୀ ଭାର୍ଯ୍ୟା (ତେଲୁଗୁ)
* ୨୦୧୧: ସିରୁତାଇ (ତାମିଲ)
* ୨୦୧୧: କଳାବାଦିଆ ପଝୁତୁଗାଲ (ତାମିଲ)
* ୨୦୧୨: ଗଡ୍ ଫାଦର୍ (କନ୍ନଡ଼)
* ୨୦୧୩: ବୁଡ୍ଡି (ମାଲାୟଲମ୍)
* ୨୦୧୩: ଚିଠିରାୟିଲି ନିଲ୍ଲାଚୋରୁ (ତାମିଲ)
* ୨୦୧୪: ଲଡ୍ଡୁ ବାବୁ (ତେଲୁଗୁ)
* ୨୦୧୪: ଏପ୍ରିଲ ଫୁଲ୍ (ତେଲୁଗୁ)
* ୨୦୧୫: ଲଭ୍ ୟୁ ଆଲିଆ (କନ୍ନଡ଼)
* ୨୦୧୬: ଲଭ୍ ୟୁ ଆଲିଆ (ହିନ୍ଦୀ)
* ୨୦୧୬: ମହେନ୍ଦ୍ର ସିଂ ଧୋନି- ଦ ଅନ୍‌ଟୋଲ୍ଡ ଷ୍ଟୋରୀ (ହିନ୍ଦୀ)

## ଆଧାର
## ଅଧିକ ତ‌ଥ୍ୟ
* 

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୮ ଜନ୍ମ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଭିନବ୍ଲାସ୍ଟିନ

**ଭିନବ୍ଲାସ୍ଟିନ** (ଇଂରାଜୀ ଭାଷାରେ '***Vinblastine***')ଏକ କେମୋଥେରାପି ଔଷଧ (chemotherapy medication)  ଯାହା ଅନ୍ୟାନ୍ୟ ଔଷଧମାନଙ୍କ ସ‌ହିତ ଅନେକ ପ୍ରକାରର କର୍କଟ ରୋଗମାନଙ୍କର ଚିକିତ୍ସାରେ ଦିଆଯାଏ ।  ଏହି ରୋଗ‌ଗୁଡ଼ିକର ନାମ ହଜକିନ୍ସ ଲିମ୍ଫୋମା, ନନ ସ୍ମଲ ସେଲ ଫୁସଫୁସ କର୍କଟ, ମୂତ୍ରାଶୟ କର୍କଟ (bladder cancer), ମସ୍ତିଷ୍କ କର୍କଟ, ମେଲାନୋମା ଓ ଟେସ୍ଟିକୁଲାର କର୍କଟ (testicular cancer) । ଏହା ଶିରାଭ୍ୟନ୍ତର ଇଞ୍ଜେକସନ injection into a vein ଆକାରରେ ଦିଆଯାଏ ।

ଅଧିକାଂଶ ଲୋକଙ୍କର ଏହି ଔଷଧଦ୍ୱାରା ପାର୍ଶ୍ୱ ପ୍ରତିକ୍ରିୟା ହୁଏ । ସାଧାରଣତଃ ସ୍ପର୍ଶଶକ୍ତିର ପରିବର୍ତ୍ତନ, କୋଷ୍ଠକାଠିନ୍ୟ, ଦୁର୍ବଳତା, ଅରୁଚି ଓ ମୁଣ୍ଡବଥା ଇତ୍ୟାଦି ପ୍ରତିକ୍ରିୟା ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ରକ୍ତ କଣିକା (low blood cell counts) ଓ ଅଣନିଶ୍ୱାସୀ (shortness of breath) ଲାଗେ । କୌଣସି ଜୀବାଣୁ ସଂକ୍ରମଣ bacterial infection  ଭୋଗୁଥିଲେ ଏହା ଦିଆଯାଏନାହିଁ ।  ଗର୍ଭାବସ୍ଥାରେ ଏହା ଶିଶୁର ହାନୀ କରିବା ସମ୍ଭାବନା ଥାଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ସନ ୨୦୧୪ରେ ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଡୋଜର କ୍ରୟ ମୂଲ୍ୟ ୭.୭୦ରୁ ୩୧.୭୦ ଆମେରିକୀୟ ଡଲାର ଥିଲା ।  ଇଂଲଣ୍ଡରେ ଏକ ୧୦ମିଗ୍ରା ଭାଏଲର ମୂଲ୍ୟ ୧୩.୦୯ ପାଉଣ୍ଡ । ପ୍ରଥମେ ମାଡାଗାସ୍କର ପେରିଉଇଙ୍କ୍ଲରୁ Madagascar periwinkle ମିଳିଥିଲା ।

## ଆଧାର 
ଶ୍ରେଣୀ:ଔଷଧ
କ୍ଲୋରାମ୍ବୁସିଲ

**କ୍ଲୋରାମ୍ବୁସିଲ** (ଇଂରାଜୀ ଭାଷାରେ **Chlorambucil**, ବିକ୍ରୟ ନାମ ଲିଉକେରାନ) ଏକ କେମୋଥେରାପି ଔଷଧ (chemotherapy medication) ଯାହା କ୍ରନିକ ଲିମ୍ଫୋସାଇଟିକ ଲିଉକେମିଆ (chronic lymphocytic leukemia ବା ସିଏଲଏଲ), ହଜକିନସ ଲିମ୍ଫୋମା ଓ ନନ୍-ହଜକିନସ ଲିମ୍ପୋମା (non-Hodgkin lymphoma) ରୋଗମାନଙ୍କ ଚିକିତ୍ସାରେ ବ୍ୟବ‌ହାର କରାଯାଏ ।  ସିଏଲଏଲ ରୋଗରେ ଏହା ପସନ୍ଦ‌ଯୋଗ୍ୟ ଔଷଧ । ଏହା ପାଟିରେ ଦିଆଯାଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ପ୍ରାୟ ୧୧୧.୮୭ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସ ଡୋଜର କ୍ରୟ ମୂଲ୍ୟ ପ୍ରାୟ ୧୪୫.୮୪ ପାଉଣ୍ଡ । ଏହା ପ୍ରଥମେ ନାଇଟ୍ରୋଜେନ ମସ୍ଟାର୍ଡ଼ରୁ (nitrogen mustard) ପ୍ରସ୍ତୁତ କରାଯାଇଥିଲା ।

## ଆଧାର 
ଶ୍ରେଣୀ:ଔଷଧ
ବୋସରା

**ବୋସରା** (ପୁରା ନାମ ବୁସରା-ଅଲ୍-ସାମ) ଦକ୍ଷିଣ ସିରିଆରେ ଥିବା ଏକ ସହର । ଏହା ଦରା ଜିଲ୍ଲାରେ ଅବସ୍ଥିତ ଓ ଭୌଗଳିକ ଦୃଷ୍ଟିରୁ ହୌରନ ଅଞ୍ଚଳର ଏକ ଅଂଶ ଅଟେ ।

ସିରିଆର କେନ୍ଦ୍ରୀୟ ପରିସଂଖ୍ୟାନ ବ୍ୟୁରୋ ଅନୁଯାୟୀ ୨୦୦୪ ସୁଧା ବୋସରାର ଜନସଂଖ୍ୟା ୧୯,୬୮୩ ଥିଲା । 
ଏହି ସହରର ଅଧିବାସୀ ମାନେ ମୁଖ୍ୟତ ସୁନ୍ନି ମୁସଲମାନ ସମ୍ପ୍ରଦାୟର, ଯଦିଓ କିଛି ପରିମାଣରେ ସିହା ସମ୍ପ୍ରଦାୟର ଲୋକ ମଧ୍ୟ ବାସ କରନ୍ତି ।  

ବୋସରା ଏକ ପ୍ରାଚୀନ ସହର ଓ ରୋମାନ ସମୟରେ ଏହା ଏକ ସମୃଦ୍ଧ ପ୍ରାନ୍ତୀୟ ସହର ଥିଲା ଏବଂ ଆଣ୍ଟିଓକର ଗ୍ରୀକ ଗୀର୍ଜା ଅଧିନରେ ଥିଲା । ଇସଲାମୀୟ ସମୟରେ ମଧ୍ୟ ଏହାଶାସନ ଦୃଷ୍ଟିରୁ ମହତ୍ତ୍ୱପୂର୍ଣ୍ଣ ରହିଥିଲା ମାତ୍ର ଅଟୋମାନ କାଳରେ ଏହାର ଗୁରୁତ୍ତ୍ୱ ହ୍ରାସ ପାଇଲା । ବର୍ତ୍ତମାନ ଏହା ଏକ ପ୍ରଧାନ ପ୍ରତ୍ନତାତ୍ତ୍ୱିକ ସ୍ଥାନ ଓ ୟୁନୋସ୍କୋଦ୍ୱାରା ଏକ ବିଶ୍ୱ ଐତିହ ସ୍ଥଳ ଭାବେ ଘୋଷିତ ହୋଇଛି ।

## ଇତିହାସ 
ଥୁଟମୋସ ୩ୟ ଓ ଆଖେନାତେନ ଏହି ସ୍ଥାନ ସମ୍ପର୍କରେ ପ୍ରଥମେ ଉଲ୍ଲେଖ କରିଥିଲେ । ବୋସରା ଖ୍ରୀ.ପୂ. ୨ୟ ଶତାବ୍ଦୀର ପ୍ରଥମ ନବାତିଆନ ସହର ଥିଲା । ଏହାକୁ କର୍ଣ୍ଣେଲିଅସ ପାଲମା ଖ୍ରୀ.ଅ. ୧୦୬ ରେ ଦଖଲ କରିଥିଲେ ।

### ରୋମୀୟ ଓ ପୂର୍ବ ରୋମୀୟ ସମୟ  
ରୋମୀୟ ସମୟରେ ବୋସରାର ନାମ ବଦଳି *ନୋଭା ଟ୍ରାଜନା ବୋସ୍ତ୍ରା* ହେଲା । ଏହାକୁ ରୋମୀୟ ସାମ୍ରାଜ୍ୟର ଆରବୀୟ ପ୍ରଦେଶର ରାଜଧାନୀ କରାଗଲା । ଏହି ନଗରୀ ଅନେକ ବାଣିଜ୍ୟ ପଥର ମିଳନ ସ୍ଥାନରେ ଥିବାରୁ କ୍ରମେ ବିକଶିତ ହୋଇ ଏକ ପ୍ରଧାନ ମହାନଗରୀରେ ପରିଣତ ହେଲା  । ଏହା ଖାଦ୍ୟ ଉତ୍ପାଦନର ଏକ ପ୍ରମୁଖ ସ୍ଥାନ ହେଲା ତଥା ସମ୍ରାଟ ଆରବ ଫିଲିପଙ୍କ ସମୟରେ ଏହାର ସ୍ୱତନ୍ତ୍ର ମୁଦ୍ରା ତିଆରି ଆରମ୍ଭ ହୋଇଥିଲା । ଖ୍ରୀ. ଅ. ୨୪୬ ଓ ୨୪୭ରେ ଦୁଇଟି ଆରବୀୟ ସମ୍ମିଳନୀ ବୋସରାରେ ଅନୁଷ୍ଠିତ ହୋଇଥିଲା । 

ଖ୍ରୀଷ୍ଟୀୟ ୫ମ ଶତାବ୍ଦୀ ପରେ, ଖ୍ରୀଷ୍ଟ ଧର୍ମ ଏହି ସ୍ଥାନର ପ୍ରଧାନ ଧର୍ମରେ ପରିଣତ ହେଲା । ଏଠାରେ ଏକ ବୃହତ ଗୀର୍ଜା ନିର୍ମାଣ ହେଲା ଓ ମହାନଗରୀ ଆର୍କ ବିସପ ଏଠାରେ ଅବସ୍ଥାପିତ ହେଲେ ।  ନବମ ଶତାବ୍ଦୀରେ ୟକୁବି ଲେଖିଥଲେ ଯେ, ବୋସରା, ହାଉରନ ରାଜ୍ୟର ରାଜଧାନୀ ଥିଲା ।  ଖ୍ରୀ.ଅ. ୭୫୦ରୁ ଅନ୍ୟୁନ ୩୦୦ ବର୍ଷ ଯାଏଁ ଏହି ନଗରୀର କୌଣସି ପ୍ରଧାନ କାର୍ଯ୍ୟ ହୋଇନଥିଲା ।  ୧୦୬୮ରେ କେତେକ ନୂତନ ନିର୍ମାଣ କାମ ଆରମ୍ଭ ହୋଇଥିଲା । ଖ୍ରୀ.ଅ. ୧୦୭୬ ପରେ ଏହାକୁ ଗୁରୁତ୍ତ୍ୱ ଦିଆଯାଇଥିଲା, ବିଶେଷ ସାମରିକ ସୁରକ୍ଷା ପ୍ରତି ଧ୍ୟାନ ଦିଆଗଲା ।   ଏହି ସମୟର ଉଲ୍ଲେଖଯୋଗ୍ୟ ଘଟଣା ମଧ୍ୟରେ ଏକଦା ଏକ ରୋମାନ ପ୍ରେକ୍ଷାଳୟକୁ ଗୋଟିଏ ଦୁର୍ଗରେ ପରିଣତ କରିବା ଅନ୍ତର୍ଭୁକ୍ତ । ପରବର୍ତ୍ତୀ ସମୟରେ ଏଠାରେ ଅନେକ ଇସଲାମୀୟ ମସଜିଦ ଓ ଅନ୍ୟାନ୍ୟ ସ୍ଥାପତ୍ୟର ନିର୍ମାଣ ହେଲା । ଆୟୁବିଦ ସୁଲତାନ ୧ମ ଅଲ-ଆଦିଲଙ୍କ ସମୟରୁ ଏଠାରେ ରାଜନୀତି ଓ ସ୍ଥାପତ୍ୟର ଏକ ସ୍ୱର୍ଣ୍ଣ ଯୁଗର ଆରମ୍ଭ ହେଲା । ପୂର୍ବରୁ ଦୁର୍ଗରେ ପରିଣତ ପ୍ରେକ୍ଷାଳୟରେ ଆଠଟି ବିରାଟ ଖମ୍ବର ନିର୍ମାଣ କରାଯାଇଥିଲା ।

### ଅଟୋମାନ ସମୟ 
ଅଟୋମାନ ସମୟରେ ଏହି ନଗରୀ ବିଷୟରେ ରାଜସ୍ୱ ଦୃଷ୍ଟିରୁ ବିଭିନ୍ନ ତଥ୍ୟ ଲିପିବଦ୍ଧ ହୋଇଥିବାର ଉଲ୍ଲେଖ ମିଳେ । ଅଟୋମାନ ସାମ୍ରାଜ୍ୟ ଏହି ସହରରୁ ଗହମ ଓ ଅନ୍ୟାନ୍ୟ ସଷ୍ୟ ଉପରେ କର ଆଦାୟ କରୁଥିଲେ । 

### ଆଧୁନିକ ସମୟ 
ଅଧୁନା ବୋସରା ଏକ ପ୍ରଧାନ ପ୍ରତ୍ନତାତ୍ତ୍ୱିକ ସ୍ଥଳୀରେ ପରିଣତ ହୋଇଛି । ଏଠାରେ ରୋମୀୟ, ପୂର୍ବ ରୋମୀୟ ଓ ମୁସଲିମ ସମୟର ଧ୍ୱଂସାବଶେଷ ରହିଛି । ଏଠାକାର ମୁଖ୍ୟ ଆକର୍ଷଣ ହେଉଛି ରୋମୀୟ ପ୍ରେକ୍ଷାଳୟ । ପ୍ରତିବର୍ଷ ଏଠାରେ ସଙ୍ଗୀତ ଉତ୍ସବ ପାଳନ କରାଯାଏ ।୧୯୪୬ ପରଠାରୁ ଏଠାରେ ଅନେକ ଅର୍ଥନୈତିକ ଓ ସାମାଜିକ ପରିବର୍ତ୍ତନ ଦେଖାଦେଇଛି । 

ବର୍ତ୍ତମାନ ଏଠାରେ ସିରିୟା ଗୃହଯୁଦ୍ଧ ଚାଲୁଛି । ୨୫ ମାର୍ଚ୍ଚ ୨୦୧୫ରେ ଚାରିଦିନର ଘମାଘୋଟ ଯୁଦ୍ଧ ପରେ, ବିପ୍ଳବୀମାନେ ସିରିୟା ସୈନ୍ୟମାନଙ୍କଠାରୁ ଏହି ସହର ଦଖଲ କରିଥିଲେ । 

## ଛବି 

File:010Bosra.JPG
File:016 Bosra ruins.JPG
File:017 Bosra ruins.jpg
File:026Bosra.JPG
File:027Bosra.JPG

## ଆଧାର 
## ପୁସ୍ତକ ସୂଚୀ 
*
*
*
*

 
## ଅଧିକ ତଥ୍ୟ 
ଉନବିଂଶ ଶତାବ୍ଦୀରେ ପ୍ରକାଶିତ
* 
* 
* 
* 
* 

## ବାହାର ଲିଙ୍କ 
* Catholic Encyclopedia on Bosra
* Official website of Bosra city
* Extensive photo site about Bosra
* Photo Gallery of Bosra 
* GCatholic Latin titular see
* Map of the town, Google Maps
* Bosra-map; 22M
* Eastern Orthodox Archdiocese of Bosra, Horan and Jabal al-Arab 
* Brief History of the Archdiocese of Bosra-Hauran
ଏଟୋପୋସାଇଡ

**ଏଟୋପୋସାଇଡ** (ଇଂରାଜୀ ଭାଷାରେ **Etoposide**, ଏକ ବିକ୍ରୟ ନାମ **ଏଟୋପୋଫସ**) ଏକ କେମୋଥେରାପିଉଟିକ ଔଷଧ (chemotherapy medication) ଯାହା ଅନେକ ପ୍ରକାରର କର୍କଟ ରୋଗମାନଙ୍କର ଚିକିତ୍ସାରେ ଦିଆଯାଏ । ଏହି ରୋଗମାନଙ୍କ ମଧ୍ୟରେ ଅଣ୍ଡକୋଷ କର୍କଟ (testicular cancer), ଫୁସଫୁସ କର୍କଟ, ଲିମ୍ଫୋମା, ଲିଉକେମିଆ, ନିଉରୋବ୍ଲାସ୍ଟୋମା ଓ ଓଭାରି କର୍କଟ ଇତ୍ୟାଦି ଅନ୍ତର୍ଭୁକ୍ତ । ଏହା ପାଟିରେ ବା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ । ଗର୍ଭାବସ୍ଥାରେ ଏହି ଔଷଧ ଶିଶୁର ହାନୀ କରାଏ ।  ଏହା 
ଟୋପୋଇସୋମରେଜ ଇନହିବିଟର (topoisomerase inhibitor)  ଶ୍ରେଣୀର ଏକ ଔଷଧ ।  ଏହା ଡିଏନଏକୁ ନଷ୍ଟ କରି କାର୍ଯ୍ୟକ୍ଷମ ହୁଏ ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ୧୦୦ମିଗ୍ରା ଭାଏଲର ହୋଲସେଲ ମୂଲ୍ୟ ୫.୧୮ ଆମେରିକୀୟ ଡଲାର ।  ଇଂଲଣ୍ଡରେ ସନ ୨୦୧୫ରେ ଏହାର ମୂଲ୍ୟ ପ୍ରାୟ ୧୨.୧୫ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଔଷଧ
ଫ୍ଲୁଡାରାବିନ

**ଫ୍ଲୁଡାରାବିନ** (ଇଂରାଜୀ ଭାଷାରେ **Fludarabine**, ବିକ୍ରୟ ନାମ **ଫ୍ଲୁଡାରା**) ଏକ କେମୋଥେରାପି ଔଷଧ ଯାହା ଲିଉକେମିଆ ଓ ଲିମ୍ଫୋମା ରୋଗମାନଙ୍କ ଚିକିତ୍ସାରେ ଦିଆଯାଏ । ଏହି ରୋଗମାନଙ୍କ ମଧ୍ୟରେ କ୍ରନିକ ଲିମ୍ଫୋସାଇଟିକ ଲିଉକେମିଆ (chronic lymphocytic leukemia), ନନ୍-ହଜକିନସ ଲିମ୍ଫୋମା (non-Hodgkin's lymphoma), ଆକ୍ୟୁଟ ମାୟେଲଏଡ ଲିଉକେମିଆ (acute myeloid leukemia) ଓ ଆକ୍ୟୁଟ ଲୋମ୍ଫୋସାଇଟିକ ଲିଉକେମିଆ (acute lymphocytic leukemia) ଇତ୍ୟାଦି ଅନ୍ତର୍ଭୁକ୍ତ । ଏହି ଔଷଧ ଶିରାଭ୍ୟନ୍ତର ଇଞ୍ଜେକସନ ଆକାରରେ ଦିଆଯାଏ ବା ପାଟିରେ ମଧ୍ୟ ଦିଆଯାଇପାରେ । 

ଫ୍ଲୁଡାରାବିନ, ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୧ରେ ସ୍ୱୀକୃତ ହୋଇଥିଲା । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୫୦ମିଗ୍ରା ଭାଏଲର କ୍ରୟ ମୂଲ୍ୟ ପ୍ରାୟ ୫୪.୦୦ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ୫୦ ମିଗ୍ରା ଭାଏଲର ହୋଲସେଲ ମୂଲ୍ୟ ପ୍ରାୟ ୧୫୫.୦୦ ପାଉଣ୍ଡ ।

## ଆଧାର
ଆତିୟା ସେଟ୍ଟି

**‌ଆତିୟା ସେଟ୍ଟି‌** (ଜନ୍ମ: ୫ ନଭେମ୍ବର ୧୯୯୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ଅଭିନେତା ସଲମାନ ଖାଁଙ୍କ ନିର୍ଦ୍ଦେଶିତ ହିନ୍ଦୀ କଥାଚିତ୍ର ‌ହିରୋ‌ ଜରିଆରେ ହିନ୍ଦୀ କଥାଚିତ୍ର ଜଗତରେ ୨୦୧୫ରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ଆତିୟା ‌ଦାଦାସାହେବ ଫଲକ‌ ପୁରସ୍କାର ପାଇବା ସ‌ହ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ ହୋଇଥିଲେ ।

## ପ୍ରାରମ୍ଭିକ ଜୀବନ
ଆତିୟା ୫ ନଭେମ୍ବର ୧୯୯୨ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ସୁନୀଲ ସେଟ୍ଟି ଜଣେ ଭାରତୀୟ କଥାଚିତ୍ର ଅଭିନେତା ଏବଂ ମାଆ ମାନା ସେଟ୍ଟି ଜଣେ ନିର୍ଦ୍ଦେଶିକା । ସେ ପଞ୍ଜାବୀ, ଗୁଜୁରାତି ଏବଂ ତୁଲୁ ବଂଶଧର । ତାଙ୍କ ବାପା ତୁଲୁ ବଂଶରୁ ଏବଂ ମାଆ ପଞ୍ଜାବୀ ଏବଂ ଗୁଜରାଟ ବଂଶଧର । 

ଆତିୟା ପ୍ରଥମେ କାଥେଡ୍ରାଲ୍ ଏଣ୍ଡ ଜନ୍ କୋନୋନ୍ ସ୍କୁଲରେ ପଢ଼ୁଥିଲେ ଏବଂ ପରେ ଆମେରିକାନ୍ ସ୍କୁଲ ଓଫ୍ ବମ୍ବେକୁ ସ୍ଥାନାନ୍ତରିତ ହୋଇଥିଲେ । ସେହି ସ୍କୁଲରେ ଆତିୟାଙ୍କ ସ‌ହ ଅଭିନେତ୍ରୀ ଶ୍ରଦ୍ଧା କପୁର ଏବଂ ଅଭିନେତା ଟାଇଗର ଶ୍ରଫ୍ ପଢ଼ୁଥିଲେ । ଚଳଚ୍ଚିତ୍ରରେ ଅଭିନୟ କରିବାର ଇଚ୍ଛା ପାଇଁ ସେ ୧୮ ବର୍ଷ ବୟସରେ ‌ନିଉ ୟର୍କ ଫିଲ୍ମ ଆକାଡେମି‌ରେ ପଢ଼ିବାକୁ ଏକୁଟିଆ ନିଉ ୟର୍କ ଯାଇଥିଲେ ।

## ଅଭିନୟ ଜୀବନ
୨୦୧୫ରେ ଆତିୟା ସଲମାନ ଖାଁଙ୍କ ପ୍ରଯୋଜିତ ଚଳଚ୍ଚିତ୍ର ‌ହିରୋ‌ ଜରିଆରେ ହିନ୍ଦୀ କାଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ନିଖିଲ ଆଡ୍‌ଭାନୀ । ଏହି ଚଲଚ୍ଚିତ୍ରରେ ଆତିୟାଙ୍କ ସ‌ହ ନାୟକ ଭୂମିକାରେ ଅଭିନୟ କରିଥିଲେ ଅଭିନେତା ଆଦିତ୍ୟ ପଞ୍ଚୋଲିଙ୍କ ପୁଅ ସୂରଜ ପଞ୍ଜୋଲି । ପୂର୍ବରୁ ବିବାଦରେ ଛନ୍ଦି ହୋଇଯାଇଥିବା ସୂରଜ ମଧ୍ୟ ଏହି ଚଳଚ୍ଚିତ୍ର ଜରିଆରେ ଅଭିନୟ ଜୀବନ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ପାଇଁ ଆତିୟାଙ୍କୁ ‌ଦାଦାସାହେବ ଫଲକ‌ ପୁରସ୍କାର ମିଳିବା ସ‌ହ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଏହି ଚଳଚ୍ଚିତ୍ରରେ ଆତିୟାଙ୍କର ଅଭିନୟ ପାଇଁ କିଛି ସମୀକ୍ଷକମାନେ ମଧ୍ୟ ତାଙ୍କୁ ଆହୁରି ଅନେକ କିଛି ଶିଖିବାର ଅଛି ବୋଲି ମନ୍ତବ୍ୟ ଦେଇଥିଲେ । ତାଙ୍କର ପ୍ରଥମ ଚଳଚ୍ଚିତ୍ରର ମୁକ୍ତିଲାଭ ପରେ ସେ ମେବେଲାଇନ୍ ନିଉ ୟର୍କର ଭାରତୀୟ ମତାଧିକାରର ମୁଖ୍ୟ ବାର୍ତ୍ତାବ‌ହ ଭାବରେ କାର୍ଯ୍ୟ କରିଥିଲେ । ଏଥିସ‌ହ କିଛି ଭାରତୀୟ ବଡ଼ ବଡ଼ ପତ୍ରିକାର ପ୍ରଥମ ପୃଷ୍ଠାରେ ମଧ୍ୟ ନ‌ଜର ଆସିଥିଲେ ।

୨୦୧୭ ଜୁଲାଇରେ ଆତିୟାର ୨ୟ ଚଳଚ୍ଚିତ୍ର ‌ମୁବାରକନ୍‌ ମୁକ୍ତିଲାଭ କରିବାର ଅଛି । ଏହି ଚଳଚ୍ଚିତ୍ରରେ ଆତିୟାଙ୍କ ସ‌ହ ଅଭିନେତା ଅନୀଲ କପୁର, ଅର୍ଜୁନ କପୁର, ଅଭିନେତ୍ରୀ ଇଲିଆନା ଡିକ୍ରୁଜ୍ ପ୍ରମୁଖ ଅଭିନୟ କରିଛନ୍ତି ।

## ଅଭିନୀତ କଥାଚିତ୍ର
* ୨୦୧୫: ହିରୋ
* ୨୦୧୭: ମୁବାରକନ୍

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଫିଲଗ୍ରାସ୍ଟିମ

**ଫିଲଗ୍ରାସ୍ଟିମ** (ଇଂରାଜୀ ଭାଷାରେ **Filgrastim**, ଏକ ବିକ୍ରୟ ନାମ **ନିଉପୋଜେନ**/**Neupogen**) ଏକ ଔଷଧ ଯାହା ଅନେକ କାରଣ ବଶତଃ ହେଉଥିବା ସ୍ୱଳ୍ପ ରକ୍ତ ନିଉଟ୍ରୋଫିଲ (low blood neutrophils) ରୋଗର ଚିକିତ୍ସା ନିମନ୍ତେ ଦିଆଯାଏ । କେମୋଥେରାପି (chemotherapy), ରାଡିଏସନ ବିଷକ୍ରିୟା (radiation poisoning), ଏଚଆଇଭି/ଏଡସ ଓ ଅନ୍ୟାନ୍ୟ କାରଣରୁ ଏହି ଅବସ୍ଥା ଉତ୍ପନ୍ନ ହୋଇପାରେ । ଲିଉକାଫେରେସିସ (leukapheresis) କ୍ରିୟାରେ ଅଧିକ ଶ୍ୱେତ ରକ୍ତ କଣିକା ସଂଗ୍ରହ କରିବା ନିମନ୍ତେ ଏହି ଔଷଧ ଦିଆଯାଇପାରେ ।   ଶିରାଭ୍ୟନ୍ତର ଇଞ୍ଜେକସନ (injection into a vein) ବା ଚର୍ମତଳ ଇଞ୍ଜେକସନ (under the skin) ଆକାରରେ ଏହା ଦିଆଯାଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଡୋଜର କ୍ରୟ ମୂଲ୍ୟ ପ୍ରାୟ ୩.୯୫ରୁ ୪.୬୬ ଆମେରିକୀୟ ଡଲାର । ଇଂଲଣ୍ଡରେ ଏକ ୩୦୦ ୟୁଗ୍ରା ଡୋଜର ମୂଲ୍ୟ ୫୦.୧୫ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏହା ୨୦୦ ଆମେରିକୀୟ ଡଲାରରୁ ଅଧିକ । ଜୈବସମ (Biosimilar) ଔଷଧ ମଧ୍ୟ ମିଳୁଛି ।

## ଆଧାର 
ଶ୍ରେଣୀ:ଔଷଧ
ରାବଣଛାୟା

ଓଡ଼ିଶାରେ ପ୍ରଚଳିତ ଛାୟା ନାଟକ ହିଁ **ରାବଣ ଛାୟା** ଭାବରେ ପରିଚିତ । ରାମାୟଣର କଥାବସ୍ତୁ ଓ ନାଟକରେ ରାବଣ ମୁଖ୍ୟ ଭୂମିକା ନେଉଥିବାରୁ ଆଉମଧ୍ୟ 'ଛାୟା' ଶବ୍ଦଟି ଆମ ଚଳଣିରେ ଅଶୁଭଦାୟକ ହୋଇଥିବାରୁ ଏହି ଛାୟା ନାଟକର ନାମକୁ 'ରାବଣ ଛାୟା' ରଖାଯାଇଛି । ଓଡ଼ିଶାର ବିରଳ ଲୋକକଳା ପରମ୍ପରାରେ ଏହା ସ୍ୱତନ୍ତ୍ର ସ୍ଥାନ ନେଇଛି । ଆମ ଦେଶ ଭାରତରେ ମଧ୍ୟ ଛାୟା ନାଟକର ପରମ୍ପରା ଅତି ପ୍ରାଚୀନ । ମହାଭାରତ ସମୟରୁ ଏହାର ପ୍ରଚଳନର ପ୍ରମାଣ ମିଳେ । ଗବେଷକମାନେ ମତ ଦିଅନ୍ତି ଯେ, ରାବଣ ଦେବୀ ସୀତାଙ୍କୁ ପୁଷ୍ପକ ବିମାନରେ ସମୁଦ୍ର ଉପର ଦେଇ ହରଣ କରିନେଉଥିବା ବେଳେ ସୀତା ରାବଣର ଛାୟାକୁ ସମୁଦ୍ରଜଳରେ ଦେଖି ତାଙ୍କର ଭବିଷ୍ୟତ କିଭଳି ଦୁଃଖମୟ ହେବାକୁ ଯାଉଛି ତାହାର ସୂଚନା ପାଇଥିଲେ । ରାବଣର ଛାୟା ଦେବୀ ସୀତାଙ୍କ ଜୀବନକୁ ପ୍ରଭାବିତ କରିଥିବାରୁ ଏହି ଲୋକକଳାକୁ 'ରାବଣ ଛାୟା' ନାମରେ ନାମିତ କରାଯାଇଛି ।

## ବ୍ୟବହୃତ ସାମଗ୍ରୀ
ରାବଣ ଛାୟାରେ ପ୍ରଦର୍ଶିତ ପୁତ୍ତଳିକାଗୁଡିକ ହରିଣ କିମ୍ବା ସମ୍ବର ଚମଡାରେ ନିର୍ମିତ । ପ୍ରଥମେ ଚମଡାକୁ ସମତଳ ଚଟାଣ ଉପରେ ରଖି ଓଜନିଆ ଜିନିଷର ଚାପ ଦିଆଯାଏ । ଦୁଇ ତିନିଦିନ ଏଇଭଳି ରଖାଯିବାପରେ ସେଥିରୁ ଲୋମ ପରିଷ୍କାର କରାଯାଏ । ତା'ପରେ ସେଥିରେ ଉଦ୍ଦିଷ୍ଟ ଚରିତ୍ରର ନକ୍ସା ଅଙ୍କନ କରାଯାଏ । ଅଳଙ୍କରଣ ଓ ପୋଷାକ ପରିଚ୍ଛଦ ନିମନ୍ତେ ଉକ୍ତ କଣ୍ଢେଇରେ ଅନେକ ସୁସଜ୍ଜିତ କ୍ଷୁଦ୍ର ଛିଦ୍ର କରାଯାଏ । ତାହା ମଧ୍ୟଦେଇ ଆଲୋକ ଗତିକରି ଚିତ୍ରକୁ ସ୍ପଷ୍ଟ କରିଥାଏ । ଦେବତାଙ୍କ ଚରିତ୍ର କଣ୍ଢେଇଗୁଡିକ ପାଇଁ ହରିଣ ଚମଡା ଓ ଆସୁରିକ ଚରିତ୍ର ପାଇଁ ସମ୍ବର ଚମଡା ବ୍ୟବହାର କରାଯାଏ । ଗୋଟିଏ ଚରିତ୍ର ପାଇଁ ଅନେକଗୁଡିଏ କଣ୍ଢେଇ ତିଆରି କରାଯାଏ । କାରଣ ଏହି କଣ୍ଢେଇଗୁଡିକର କୌଣସି ଅଙ୍ଗ ପ୍ରତ୍ୟଙ୍ଗ ଚାଲୁ ନଥିବାରୁ ସମ୍ପୂର୍ଣ୍ଣ ରାମାୟଣ ପ୍ରଦର୍ଶନ ନିମନ୍ତେ ପ୍ରାୟ ଏକ ହଜାରରୁ ଅଧିକ ସଂଖ୍ୟାରେ କଣ୍ଢେଇ ତିଆରି କରିବାକୁ ପଡେ । ପ୍ରତି କଣ୍ଢେଇରେ ଗୋଟିଏ ବାଉଁଶ କାଠି ଖଞ୍ଜାଯାଏ । କଣ୍ଢେଇକୁ ଉଭୟ ପାର୍ଶ୍ୱରେ ମଜଭୁତ ସୂତାରେ ବନ୍ଧା ଯାଇଥାଏ ।
## ମଞ୍ଚ ପ୍ରସ୍ତୁତି
ଏହି ନାଟକ ପ୍ରଦର୍ଶନ ପାଇଁ ଏକ ଆୟତ ଘନାକାର ମଞ୍ଚ ପ୍ରସ୍ତୁତ କରାଯାଏ । ତାହାର ଦୈର୍ଘ୍ୟ ୧୦ଫୁଟ, ପ୍ରସ୍ଥ ୬ଫୁଟ ଏବଂ ଉଚ୍ଚତା ୬ଫୁଟ ହୋଇଥାଏ । ଏହାର ସମ୍ମୁଖଭାଗ ଉପରକୁ ପ୍ରାୟ ତିନିଫୁଟ ଧଳା ପରଦାରେ ଆବୃତ୍ତ କରାଯାଇଥାଏ । ଏହିଭଳି ନିମ୍ନର ଅର୍ଦ୍ଧଭାଗକୁ ମଧ୍ୟ ୩ଫୁଟକୁ ଏକ ମସିଣା ଏବଂ ଅନ୍ୟ ତିନିପାର୍ଶ୍ୱକୁ କଳା କପଡାଦ୍ୱାରା ଘୋଡାଇ ଦିଆଯାଏ । ମଞ୍ଚ ମଧ୍ୟରେ ଏକ ଆଲୋକ ଉତ୍ସ(୧୦୦ ୱ।ଟ ବଲ୍‌ବ) ବ୍ୟବହାର କରାଯାଏ । ଏହାର ପ୍ରତିଫଳନରେ ପୁତ୍ତଳିକା ସଞ୍ଚାଳକ ରାବଣ ଛାୟା ପ୍ରଦର୍ଶନ କରିଥାନ୍ତି । ପୂର୍ବରୁ ପାରମ୍ପରିକ ଭାବେ ଜଡତେଳରେ ଦୀପ ଜଳାଯାଇ ଆଲୋକ ସୃଷ୍ଟି କରାଯାଉଥିଲା ।
## ନାଟକ ପ୍ରଦର୍ଶନ ପରିଚାଳନା
କଣ୍ଢେଇ ସଞ୍ଚାଳକ କଣ୍ଢେଇକୁ ଲାଗିଥିବା କାଠିକୁ ଧରି ପରଦା ଉପରେ ସାମାନ୍ୟ ଚାପ ଦେଇ କଣ୍ଢେଇଗୁଡିକୁ ଆଲୋକ ସମ୍ମୁଖରେ ସଞ୍ଚାଳନ କରନ୍ତି । ବେଳେବେଳେ ଏକ ସମୟରେ ଏକାଧିକ କଣ୍ଧେଇ ସଞ୍ଚାଳନ କରିବାକୁ ହୋଇଥାଏ ଓ ସେତେବେଳେ ତିନି ଚାରିଜଣ କଣ୍ଢେଇ ସଞ୍ଚାଳନ କରିଥାନ୍ତି । ଅଷ୍ଟାଦଶ ଶତାବ୍ଦୀର ପ୍ରମୁଖ କବି ବିଶ୍ୱନାଥ ଖୁଣ୍ଟିଆଙ୍କ ବିଚିତ୍ର ରାମାୟଣ ଅବଲମ୍ବନ/ଛାୟାରେ ଏହି ରାବଣ ଛାୟା ନାଟକ ପରିବେଷଣ କରାଯାଉଛି । ଏଥିରେ ମୁଖ୍ୟ ଗାୟକ ମଞ୍ଚ ଡାହାଣ ପାର୍ଶ୍ୱରେ ଛିଡାହୋଇ ଖଞ୍ଜଣି ବଜାଇ ଛାନ୍ଦଗୁଡିକୁ ଗାଇବାବେଳେ ତାଙ୍କୁ ଦୁଇ ତିନିଜଣ ପାଳିଆ ସହାୟତା କରିଥାନ୍ତି । ସେମାନେ ଗିନି ଓ ଦାସକାଠିଆ ବାଦନ କରନ୍ତି । ପର୍ଦ୍ଦା ପଛରେ ଥିବା ସଞ୍ଚାଳକମାନେ ସଂଗୀତର ତାଳେତାଳେ କଣ୍ଢେଇ ଚାଳନା କରନ୍ତି । ଏବେ ଏହି ନାଟ୍ୟକଳାରେ 'କାଞ୍ଚି ଅଭିଜାନ', 'କର୍ଣ୍ଣବଧ',  'ଦୁର୍ଜନ ସଙ୍ଗେ କଲେ ବାସ',  'ପ୍ରଣୟ ବଲ୍ଲରୀ' , 'ଗାନ୍ଧିଜୀଙ୍କ ସତ୍ୟାଗ୍ରହ' , 'ଶିକ୍ଷା ଅଧିନିୟମ-୨୦୦୯' ଆଦି ପ୍ରଦର୍ଶନ କରାଯାଉଛି ।
## ଆଧାର
ଶ୍ରେଣୀ:ଓଡ଼ିଶାର ଲୋକକଳା
ରିତିକା ସିଂହ

‌

**‌ରିତିକା ସିଂହ‌** (ଜନ୍ମ: ୧୬ ଡିସେମ୍ବର ୧୯୯୪) ଜଣେ ଭାରତୀୟ ‌ମୁଷ୍ଟି ଯୋଦ୍ଧା‌ ଏବଂ କଥାଚିତ୍ର ଅଭିନେତ୍ରୀ, ଯିଏକି ତେଲୁଗୁ, ତାମିଲ ଏବଂ ହିନ୍ଦୀ ଚଳଚ୍ଚିତ୍ରରେ ଅଭିନୟ କରନ୍ତି । ରିତିକା ୨୦୦୯ରେ ‌ଏସିଆନ ଇନ୍‌ଡୋର୍ ଗେମ୍‌ସ୍‌‌ରେ ଭାରତୀୟ ମୁଷ୍ଟି ଯୋଦ୍ଧା ଭାବରେ ଭାଗନେଇଥିଲେ ଏବଂ ୨୦୧୨ରେ ‌ସୁପର ଫାଇଟ୍ ଲିଗ୍‌‌ରେ ମଧ୍ୟ ଭାଗନେଇଥିଲେ । ଏହାପରେ ସେ ୨୦୧୬ରେ ସୁଧା କୋଙ୍ଗର ପ୍ରସାଦଙ୍କ ତାମିଲ ଚଳଚ୍ଚିତ୍ର ‌ଇରୁଧି ସୁତ୍ତ୍ରୁ‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ହିନ୍ଦୀରେ ‌ସଳା ଖଡ଼ୁସ୍‌‌ଭାବରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଅଭିନେତା ‌ଆର୍ ମାଧବନ୍‌‌ ମୁଖ୍ୟ ଭୂମିକାରେ ଅଭିନୟ କରିଥିଲେ । ଇରୁଧି ସୁତ୍ତ୍ରୁରେ ଅଭିନୟ ପାଇଁ ରିତିକାଙ୍କୁ ୬୩ତମ ଜାତୀୟ ଚଳଚ୍ଚିତ୍ର ପୁରସ୍କାରେ ଏକ ସ୍ୱତନ୍ତ୍ର ପୁରସ୍କାର ମିଳିଥିଲା । ସେହିପରି ଏହାର ହିନ୍ଦୀ ସଂସ୍କରଣ ସଳା ଖଡ଼ୁସ୍ ପାଇଁ ୬୨ତମ ଫିଲ୍ମ‌ଫେୟାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲାବେଳେ ‌ଜି ସିନେ ଆୱାର୍ଡ଼‌ରେ ମଧ୍ୟ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା ।

## ପ୍ରାରମ୍ଭିକ ଜୀବନ
ରିତିକା ସିଂହ ୧୬ ଡିସେମ୍ବର ୧୯୯୪ରେ ମୁମ୍ବାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ମୋହନ ସିଂହ ହେଉଛନ୍ତି ଜଣେ ମୁଷ୍ଟି ଯୋଦ୍ଧା । ରିତିକା ୭ବର୍ଷ ବୟସରୁ ତାଙ୍କ ବାପାଙ୍କ ତ‌ତ୍ୱାବଧାନରେ ମୁଷ୍ଟି ଯୁଦ୍ଧର ପ୍ରଶିକ୍ଷଣ ନେଇଥିଲେ ।

## ମୁଷ୍ଟି ଯୁଦ୍ଧ
ରିତିକା ତାଙ୍କ ବାପାଙ୍କଠାରୁ ମୁଷ୍ଟିଯୁଦ୍ଧର ପ୍ରଶିକ୍ଷଣ ନେବା ପରେ ୨୦୦୯ରେ ଏସିଆନ୍ ଇନ୍‌ଡୋର୍ ଗେମ୍‌ରେ ୫୨ କେଜି ବର୍ଗ ମୁଷ୍ଟିଯୁଦ୍ଧରେ ଭାଗନେଇଥିଲେ । ଏହାପରେ ସେ ୨୦୧୨ରେ ସୁପର ଫାଇଟ୍ ଲିଗ୍‌‌ରେ ଭାଗନେଇଥିଲେ, ଯେଉଁଠି ସେ ମୁଷ୍ଟିଯୁଦ୍ଧ ସ‌ହ କିଛି ମିଶ୍ରିତ ସାମରିକ ଯୁଦ୍ଧରେ ଲଢ଼ିଥିଲେ । 

## ଅଭିନୟ ଜୀବନ
୨୦୧୩ରେ ତାମିଲ ଚଳଚ୍ଚିତ୍ର ନିର୍ଦ୍ଦେଶକ ସୁଧା କୋଙ୍ଗର ପ୍ରସାଦ ରିତିକାଙ୍କୁ ସୁପର ଫାଇଟ୍ ଲିଗ୍‌ରେ ଦେଖିଥିଲେ ଏହାପରେ ସେ ତାଙ୍କୁ ତାଙ୍କର ଦ୍ୱୀଭାଷୀ ଚଳଚ୍ଚିତ୍ର ‌ଇରୁଧି ସୁତ୍ତ୍ରୁ/ସଳା ଖଡ଼ୁସ୍‌‌ରେ ଅଭିନୟ ପାଇଁ ସୁପର ଫାଇଟ୍ ଲିଗ୍‌ର ସଭପତି ରାଜ କୁନ୍ଦ୍ରାଙ୍କଦ୍ୱାରା ପ୍ରସ୍ତାବ ଦେଇଥିଲେ । ଏହି ଚଳଚ୍ଚିତ୍ର ଉଭୟ ତାମିଲ ଏବଂ ହିନ୍ଦୀ ଭାଷାରେ ମୁକ୍ତିଲାଭ କରିଥିଲା । ଚଳଚ୍ଚିତ୍ରର ପ୍ରଯୋଜନା କରିଥିଲେ ମୁଖ୍ୟ ଭୂମିକାରେ ଥିବା ଆର୍. ମାଧବନ୍ ଏବଂ ରାଜକୁମାର ହିରାନୀ । ଚେନ୍ନାଇର ଏକ ବସ୍ତି ଅଞ୍ଚଳରେ ବଢ଼ିଥିବା ଗୋଟେ ଝିଅକୁ ମୁଷ୍ଟି ଯୁଦ୍ଧର ପ୍ରଶିକ୍ଷଣ ଦେଇ ଆନ୍ତର୍ଜାତୀୟ ସ୍ତରରେ ବିଜୟିନୀ କରିବାର ଦୃଶ୍ୟ ଦେଖାଯାଇଥିଲା ଚଳଚ୍ଚିତ୍ରରେ । ଏହି ଚଳଚ୍ଚିତ୍ରଟି ୨୦୧୬ ଜାନୁଆରୀରେ ମୁକ୍ତିଲାଭ କରିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ରିତିକାଙ୍କୁ ଉତ୍ତମ ମନ୍ତବ୍ୟ ମିଳିଥିଲା । ଏହି ଚଳଚ୍ଚିତ୍ରରେ ଅଭିନୟ ପାଇଁ ରିତିକାଙ୍କୁ ୬୩ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଏକ ସ୍ୱତନ୍ତ୍ର ସମ୍ମାନ ମିଳିଥିଲା ।  ଏହି ଚଳଚ୍ଚିତ୍ର ପାଇଁ ରିତିକାଙ୍କୁ ୬୨ତମ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ସମ୍ମାନ ମିଳିଥିଲା ଏବଂ ଜି ସିନେ ଆୱାର୍ଡ଼ରେ ମଧ୍ୟ ଶ୍ରେଷ୍ଠ ନବାଗତା ସମ୍ମାନ ମିଳିଥିଲା ।  ଏହାପରେ ରିତିକା ଅନ୍ୟ ଏକ ତାମିଲ ଚଳଚ୍ଚିତ୍ର ‌ଆନ୍ଦବନ୍ କଟ୍ଟାଲାଇ‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସେପ୍ଟେମ୍ବର ୨୦୧୬ରେ ମୁକ୍ତିଲାଭ କରିଥିଲା ।

୨୦୧୭ରେ ରିତିକାଙ୍କର ଅନ୍ୟ ଏକ ତାମିଲ ଚଳଚ୍ଚିତ୍ର ମୁକ୍ତିଲାଭ କରିଥିଲା ‌ଶିବଲିଙ୍ଗ‌ । ସଳା ଖଡ଼ୁସ୍‌ ଚଳଚ୍ଚିତ୍ର ତେଲୁଗୁ ଭାଷାରେ ପୁନଃନିର୍ମିତ ହୋଇଥିଲା । ଏହି ଚଳଚ୍ଚିତ୍ରର ନାମ ଥିଲା ‌ଗୁରୁ‌, ଯେଉଁଥିରେ ରିତିକା ମଧ୍ୟ ଅଭିନୟ କରିଥିଲେ ।

## ଅଭିନୀତ କଥାଚିତ୍ର
* ୨୦୧୬: ଇରୁଧି ସୁତ୍ତ୍ (ତାମିଲ)
* ୨୦୧୬: ସଳା ଖଡ଼ୁସ (ହିନ୍ଦୀ)
* ୨୦୧୬: ଆନ୍ଦବନ୍ କଟ୍ଟାଲାଇ (ତାମିଲ)
* ୨୦୧୭: ଗୁରୁ (ତେଲୁଗୁ)
* ୨୦୧୭: ଶିବଲିଙ୍ଗ
* ୨୦୧୭: ବନଙ୍ଗାମୁଡ଼ି (ତାମିଲ)

## ଆଧାର
## ଅଧିକ ତ‌ଥ୍ୟ
*

ଶ୍ରେଣୀ:୧୯୯୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଶ୍ରେଣୀ:ଭାରତୀୟ ଖେଳାଳି